open-index/open-wikipedia-markdown huggingface dataset:
ഹലോ മൈഡിയർ റോംഗ് നമ്പർ

**ഹലോ മൈ ഡിയർ റോംഗ് നമ്പർ** പ്രിയദർശന്റെ കഥയിൽ നിന്ന് ശ്രീനിവാസൻ തിരക്കഥ എഴുതി പ്രിയദർശൻ സംവിധാനം ചെയ്ത്  1986-ൽ പുറത്തിറങ്ങിയ ഒരു ഇന്ത്യൻ മലയാളം കോമഡി ത്രില്ലർ ചിത്രമാണ്. മോഹൻലാൽ, മണിയൻപിള്ള രാജു, ജഗതി ശ്രീകുമാർ, ലിസ്സി, മേനക എന്നിവർ പ്രധാന കഥാപാത്രങ്ങളെ അവതരിപ്പിച്ച ഈ ചിത്രത്തിൽ മുകേഷും അതിഥി വേഷത്തിൽ പ്രത്യക്ഷപ്പെട്ടു.

## അഭിനേതാക്കൾ

*മോഹൻലാൽ - മെഡിക്കൽ റപ്രസെന്റേറ്റീവ് വേണുഗോപാൽ
*ലിസി - സുനിത മേനോൻ / ആനി അബ്രഹാം (വേണുഗോപാലിന്റെ കാമുകി)
*മണിയൻപിള്ള രാജു - രാമദാസൻ
*മേനക ശോഭ (വേണുഗോപാലിന്റെ സഹോദരി
*ജഗന്നാഥ വർമ്മ - ഉദയവർമ്മ - വജ്ര വ്യാപാരി
*സി.ഐ. പോൾl - പോലീസ് കമ്മീഷണർ
*ജഗതി ശ്രീകുമാർ - മിന്നൽ ബാബു
*ശ്രീനാഥ് - എസ്.ഐ. രാജഗോപാൽ
*മുകേഷ് - ജോൺ
*രാഗിണി - ശ്രീദേവി
*ക്യാപ്റ്റൻ രാജു - ഡേവിഡ് ആന്റണി ഫെർണാണ്ടസ്
*ശ്രീനിവാസൻ - പാതിരി
*ശങ്കരാടി - ജഡ്ജി
* ജയിംസ് - ചാക്കോ
*സുകുമാരി as ഫോറൻസിക് ഓഫീസർ
*ബോബ് ക്രിസ്റ്റോ - ഡേവിഡ് ആന്റണി ഫെർണാണ്ടസിന്റെ അസിസ്റ്റന്റ്
* ശിവജി
*സീനത്ത്
* കൊതുകു നാണപ്പൻ
*സുലക്ഷണ
* ഡിസ്കോ ശാന്തി
*ഫാസിൽ (ഗസ്റ്റ്)
* പി.എ. ലത്തീഫ്

## അവലംബം

വർഗ്ഗം:1986-ൽ പുറത്തിറങ്ങിയ ചലച്ചിത്രങ്ങൾ
വചഗാൻ

**വചഗാൻ** (അർമേനിയൻ: Վաչագան) അർമേനിയയിലെ തെക്കൻ സ്യൂനിക് പ്രവിശ്യയിലൂടെ ഒഴുകുന്ന ഒരു നദിയാണ്. 5 കിലോമീറ്റർ നീളമുള്ള ഈ നദി കപാൻ പട്ടണത്തിലൂടെ ഒഴുകുന്നു. വോഗ്ജി നദിയുടെ (ഓക്സു) പോഷകനദിയാണിത്. സ്യൂനിക് പർവതനിരകളിലെ ഖുസ്തപ് പർവതത്തിന്റെ വടക്കേയറ്റത്തുനിന്നാണ് ഇതിന്റെ ഉത്ഭവം. ഇതിന് 35 ചതുരശ്ര കിലോമീറ്റർ വിസ്തൃതിയുള്ള നീർത്തടമുണ്ട്.

## അവലംബം
ഖുസ്തപ്പ്

**ഖുസ്തപ്പ്** (അർമേനിയൻ: Խուստուփ) അർമേനിയയിലെ തെക്കൻ സ്യൂനിക് പ്രവിശ്യയിൽ, കപാന്റെ തെക്ക് ഭാഗത്തായി സ്ഥിതി ചെയ്യുന്ന ഒരു പർവതമാണ്. പർവതത്തിന്റെ ഉയരം 3,206 മീറ്ററാണ്. ഖുസ്തപ് പർവതത്തിന്റെ വടക്കേയറ്റത്തുനിന്നാണ് വചഗാൻ നദി ഉത്ഭവിക്കുന്നത്. അർമേനിയൻ ദേശീയ നായകനും സൈനിക നേതാവുമായിരുനന ഗാരെഗിൻ നഷ്ദെ ഖുസ്തപ് പർവതത്തിന്റെ ചരിവുകളിലാണ് അടക്കം ചെയ്യപ്പെട്ടത്.

## അവലംബം
ശ്വേത ബച്ചൻ നന്ദ

**ശ്വേത ബച്ചൻ നന്ദ** (ജനനം: 17 മാർച്ച് 1974) ഒരു ഇന്ത്യൻ കോളമിസ്റ്റും എഴുത്തുകാരിയും മുൻ മോഡലുമാണ്. *ഡെയ്‌ലി ന്യൂസ് ആൻഡ് അനാലിസിസ്*, *വോഗ് ഇന്ത്യ* എന്നിവയുടെ കോളമിസ്റ്റായി പ്രവർത്തിക്കുന്ന അവർ *പാരഡൈസ് ടവേഴ്‌സ്* എന്ന ഏറ്റവും കൂടുതൽ വിറ്റഴിക്കപ്പെടുന്ന നോവലിന്റെ രചയിതാവുകൂടിയാണ്. ടെലിവിഷൻ പരസ്യങ്ങളുടെ മോഡലായി പ്രവർത്തിച്ചിട്ടുള്ളത് കൂടാതെ 2018 ൽ സ്വന്തം ഫാഷൻ ലേബലായ MXS ആരംഭിച്ചു. ഇളയ സഹോദരൻ അഭിഷേക് ബച്ചൻ ഒരു നടനും സഹോദരഭാര്യ ഒരു നടിയുമാണ്.

## സ്വകാര്യജീവിതം

അഭിനേതാക്കളായ അമിതാഭ് ബച്ചന്റെയും ജയാ ബച്ചന്റെയും മകളായി 1974 മാർച്ച് 17 നാണ് ശ്വേതയുടെ ജനനം. ഹിന്ദി ചലച്ചിത്ര നടനും നിർമ്മാതാവുമായിരുന്ന രാജ് കപൂറിന്റെ മകൾ റിതു നന്ദയുടേയും രാജൻ നന്ദയുടെ മകൻ എസ്കോർട്ട്സ് ഗ്രൂപ്പ് വ്യവസായി നിഖിൽ നന്ദയെ 1997 ഫെബ്രുവരി 16-ന് ശ്വേത വിവാഹം കഴിച്ചു. ദമ്പതികൾക്ക് നവ്യ നവേലി നന്ദ (ജനനം: ഡിസംബർ 1997), മകൻ അഗസ്ത്യ നന്ദ (ജനനം: നവംബർ 2000) എന്നീ രണ്ട് കുട്ടികളുണ്ട്. ബോസ്റ്റൺ സർവ്വകലാശാലയിൽ വിദ്യാഭ്യാസം ചെയ്തു.

## അവലംബം
വസുധൈവ കുടുംബകം

[ലഘുചിത്രം| [ഇന്ത്യൻ പാർലമെന്റ്|ഇന്ത്യൻ പാർലമെന്റിന്റെ പ്രവേശന ഹാളിൽ *മഹാ ഉപനിഷത്തിലെ* "വസുദൈവ കുടുംബകം" എന്ന വാക്യം കൊത്തിവച്ചിട്ടുണ്ട്.]]
മഹാ ഉപനിഷത്ത് പോലുള്ള ഹിന്ദു ഗ്രന്ഥങ്ങളിൽ കാണപ്പെടുന്ന ഒരു സംസ്‌കൃത വാക്യമാണ് **വസുധൈവ കുടുംബകം.** ഈ വാക്യത്തിന്റെ അർത്ഥം "ലോകം ഒരു കുടുംബമാണ്" എന്നാണ്.

## വിവർത്തനം
വസുധൈവ കുടുംബകം () എന്നതിൽ വസുധ (വിവർത്തനം: 'ഭൂമി'); ഏവ (വിവർത്തനം: 'അങ്ങനെയാണ്');  കുടുംബകം (വിവർത്തനം: 'കുടുംബം') എന്നീ വാക്കുകൾ ഉൾക്കൊള്ളുന്നു.

## ചരിത്രം

: അയം നിജഃ പരോ വേതി ഗണനാ ലഘുചേതസാം. (अयं निजः परो वेति गणना लघुचेतसाम्।)
: ഉദാരചരിതാനാം തു വസുധൈവ കുടുംബകം॥ (उदारचरितानां तु वसुधैव कुटुम्बकम्॥)
:ഇത് എന്റേത് , അത് അവൻറേത്  എന്ന്  സങ്കുചിത മനസ്കർ വിചാരിക്കുന്നു, എന്നാൽ ലോകമേ തറവാട് എന്ന് ഉദാരമനസ്കർ ചിന്തിക്കുന്നു. 

മഹാ ഉപനിഷത്ത് VI.71-73 ന്റെ ആറാം അധ്യായത്തിലാണ് യഥാർത്ഥ വാക്യം കാണുന്നത്. ഋഗ്വേദത്തിലും ഇത് കാണപ്പെടുന്നു. ഇത് ഇന്ത്യൻ സമൂഹത്തിലെ ഏറ്റവും പ്രധാനപ്പെട്ട ധാർമ്മിക മൂല്യമായി കണക്കാക്കപ്പെടുന്നു.   *മഹാ ഉപനിഷത്തിലെ* ഈ വാക്യം ഇന്ത്യൻ പാർലമെന്റിന്റെ പ്രവേശന ഹാളിൽ കൊത്തിവച്ചിട്ടുണ്ട്.

## സ്വാധീനങ്ങൾ
തുടർന്നുള്ള പ്രധാന ഹൈന്ദവ സാഹിത്യങ്ങളിൽ ഈ വാക്യം സ്വാധീനം ചെലുത്തിയിട്ടുണ്ട്. ഉദാഹരണത്തിന്, ഹിന്ദുമത സാഹിത്യത്തിലെ പുരാണങ്ങളിൽ ഏറ്റവും കൂടുതൽ വിവർത്തനം ചെയ്യപ്പെട്ട ഭാഗവത പുരാണം  മഹാ ഉപനിഷത്തിലെ വസുധൈവ കുടുംബകത്തെ "ഏറ്റവും ഉന്നതമായ വേദാന്ത ചിന്ത" എന്ന് വിളിക്കുന്നു.

ഗാന്ധി സ്മൃതിയുടെയും ദർശൻ സമിതിയുടെയും മുൻ ഡയറക്ടർ ഡോ. എൻ. രാധാകൃഷ്ണൻ വിശ്വസിക്കുന്നത്, സമഗ്ര വികസനവും  എല്ലാ ജീവികളോടുമുള്ള ബഹുമാനവും, അഹിംസയെ ഒരു വിശ്വാസമായും തന്ത്രമായും ഉൾച്ചേർത്ത അഹിംസാത്മക സംഘർഷ പരിഹാരവും ഉൾപ്പെടുന്ന ഗാന്ധിയൻ ദർശനം വസുധൈവ കുടുംബകം എന്ന പ്രാചീന ഭാരതീയ സങ്കൽപ്പത്തിന്റെ വിപുലീകരണമായിരുന്നു എന്നാണ്.

## ആധുനിക ലോകത്തിലെ പരാമർശങ്ങൾ
ആർട്ട് ഓഫ് ലിവിംഗ് സംഘടിപ്പിച്ച വേൾഡ് കൾച്ചർ ഫെസ്റ്റിവലിലെ ഒരു പ്രസംഗത്തിൽ ഇന്ത്യയുടെ പ്രധാനമന്ത്രി നരേന്ദ്ര മോദി ഈ വാചകം ഉപയോഗിച്ചിരുന്നു. "ഇന്ത്യൻ സംസ്കാരം വളരെ സമ്പന്നമാണ്, മഹത്തായ മൂല്യങ്ങൾ നമ്മിൽ ഓരോരുത്തരിലും വളർത്തിയെടുത്തിട്ടുണ്ട്, അഹം ബ്രഹ്മാസ്മി മുതൽ വസുധൈവ കുടുംബകം വരെയുള്ളവയയിൽ നിന്ന് വന്നവരാണ് ഞങ്ങൾ ഞങ്ങൾ ഉപനിഷത്തുക്കളിൽ നിന്ന് ഉപഗ്രഹത്തിലേക്ക്  വന്നവരാണ്" അദ്ദേഹം പറഞ്ഞു.

## ഇതും കാണുക

* ഗംഗ-ജമുനി തഹസീബ്
* നാനാത്വത്തിൽ ഏകത്വം
* മതപരമായ സമന്വയം
* ഹിന്ദുത്വം
* ഹിന്ദു-ഇസ്ലാമിക ബന്ധം
* വി ആർ ദ വേൾഡ്

## അവലംബം

### ഗ്രന്ഥസൂചിക

* 
* 
* 

## കൂടുതൽ വായനയ്ക്ക്

* 
വർഗ്ഗം:സംസ്കൃത വാക്കുകളും പ്രയോഗങ്ങളും
അർഗന്ദബ് നദി

**അർഗന്ദബ്** അഫ്ഗാനിസ്ഥാനിലെ ഏകദേശം 400 കിലോമീറ്റർ (250 മൈൽ) നീളമുള്ള ഒരു നദിയാണ്. ഇത് ഗസ്‌നിയുടെ വടക്ക്-പടിഞ്ഞാറ് ഹസരാജത്ത് മേഖലയിൽ നിന്ന് ഉത്ഭവിച്ച്, തെക്ക്-പടിഞ്ഞാറ് ദിശയിലൂടെ ഒഴുകി കാണ്ഡഹാർ നഗരത്തിന് സമീപത്തെത്തുകയും, തുടർന്ന് ഗിരീഷ്കിന് 30 കിലോമീറ്റർ (19 മൈൽ) താഴെ ഹെൽമന്ദ് നദിയിൽ പതിക്കുന്നു. ഹെൽമണ്ട്, അർഗന്ദാബ് വാലി അതോറിറ്റിയുടെ നിയന്ത്രണത്തിൽ ജലസേചനത്തിനായി താഴ് ഭാഗത്ത് വളരെയധികം ഉപയോഗിക്കപ്പെടുന്ന ഈ നദിയുടെ താഴ്‌വര കൃഷിയ്ക്ക് അനുയോജ്യവും ജനസംഖ്യയുള്ളതുമാണ്. എങ്കിലും നദിയിലെ വെള്ള ത്തിന് നേരിയ ഉപ്പുരസമുള്ളതാണെന്ന് പറയപ്പെടുന്നു.

## അവലംബം
ഹെൽമണ്ട് പ്രവിശ്യ

**ഹെൽമണ്ട്** (Pashto/Dari/Balochi: هلمند;  ), അഫ്ഗാനിസ്താന്റെ  34 പ്രവിശ്യകളിൽ തെക്ക് ഭാഗത്ത് സ്ഥിതിചെയ്യുന്ന ഒന്നാണ്. പുരാതന കാലത്ത്, ഹിൽമണ്ട് എന്നും ഇത് അറിയപ്പെട്ടിരുന്നു. 58,584 ചതുരശ്ര കിലോമീറ്റർ (20,000 ചതുരശ്ര മൈൽ) വിസ്തൃതിയുളള ഈ പ്രവിശ്യ വിസ്തീർണ്ണം അനുസരിച്ച് അഫ്ഗാനിസ്താനിലെ ഏറ്റവും വലിയ പ്രവിശ്യയാണ്. 13 ജില്ലകളും അതിൽ 1,000-ത്തിലധികം ഗ്രാമങ്ങളുമുള്ള ഈ പ്രവിശ്യയിൽ ഏകദേശം 1,446,230 സ്ഥിരതാമസക്കാരുണ്ട്. പ്രവിശ്യാ തലസ്ഥാനം ലഷ്കർഗാഹ് ആണ്.

20-ാം നൂറ്റാണ്ടിൽ അഫ്ഗാൻ സർക്കാർ പ്രത്യേക പ്രവിശ്യയാക്കുന്നത് വരെ ഹെൽമണ്ട് ഗ്രേറ്റർ കന്ദഹാർ മേഖലയുടെ ഭാഗമായിരുന്നു. പ്രവിശ്യയിലെ ആഭ്യന്തര വിമാനത്താവളം (ബോസ്റ്റ് എയർപോർട്ട്) ലഷ്കർഗഹ് നഗരത്തിലെ നാറ്റോ നേതൃത്വത്തിലുള്ള സേനകൾ വളരെയധികം ഉപയോഗിച്ചിരുന്നു. ലഷ്‌കർഗയിൽ നിന്ന് തെക്കുപടിഞ്ഞാറായി അൽപ്പം അകലെയാണ് മുൻ ബ്രിട്ടീഷ് ക്യാമ്പായ ബാസ്റ്റണും യു.എസ് ക്യാമ്പായ ലെതർനെക്കും സ്ഥിതിചെയ്യുന്നത്.

പ്രധാനമായും മരുഭൂവായ  പ്രവിശ്യയിലൂടെ  ഒഴുകുന്ന ഹെൽമണ്ട് നദി ജലസേചനത്തിന് ആവസ്യമായ വെള്ളം നൽകുന്നു. അഫ്ഗാനിസ്താനിലെ പ്രധാന അണക്കെട്ടുകളിൽ ഒന്നായ കജാകി അണക്കെട്ട് സ്ഥിതി ചെയ്യുന്നത് കജാകി ജില്ലയിലാണ്. ലോകത്തിലെ ഏറ്റവും വലിയ കറുപ്പ് ഉൽപ്പാദിപ്പിക്കുന്ന പ്രദേശങ്ങളിലൊന്നായി അറിയപ്പെടുന്ന ഹെൽമണ്ട്, ലോകത്തിലെ മൊത്തം ഉൽപാദനത്തിന്റെ 42 ശതമാനം ഉത്പാദനത്തിന് ഉത്തരവാദിയാണ്. ഇത് അഫ്ഗാനിസ്താൻ കഴിഞ്ഞാൽ ഏറ്റവും കൂടുതൽ ഉൽപ്പാദിപ്പിക്കുന്ന രാഷ്ട്രമായ ബർമ്മയെക്കാളും കൂടുതലാണെന്ന് വിശ്വസിക്കപ്പെടുന്നു. പുകയില, പഞ്ചസാര, ബീറ്റ്റൂട്ട്, പരുത്തി, എള്ള്, ഗോതമ്പ്, മംഗ് ബീൻസ്, ചോളം, പരിപ്പ്, സൂര്യകാന്തി, ഉള്ളി, ഉരുളക്കിഴങ്ങ്, തക്കാളി, കോളിഫ്ലവർ, നിലക്കടല, ആപ്രിക്കോട്ട്, മുന്തിരി, തണ്ണിമത്തൻ എന്നിവയും ഈ പ്രദേശത്ത് ഉത്പാദിപ്പിക്കപ്പെടുന്നു.

## അവലംബം
സനാഹിൻ മൊണാസ്ട്രി

**സനാഹിൻ മൊണാസ്ട്രി** പത്താം നൂറ്റാണ്ടിൽ അർമേനിയയിലെ ലോറി പ്രവിശ്യയിൽ സ്ഥാപിതമായ ഒരു അർമേനിയൻ ആശ്രമമാണ്. യുനെസ്കോയുടെ ലോക പൈതൃക സൈറ്റായി ഇത് അംഗീകരിക്കപ്പെട്ടിരിക്കുന്നു. അർമേനിയൻ ഭാഷയിൽ നിന്ന് സനാഹിൻ എന്ന പേരിനെ അക്ഷരാർത്ഥത്തിൽ വിവർത്തനം ചെയ്യുന്നത് 'ഇത് അതിനേക്കാൾ പഴക്കമുള്ളതാണ്' എന്നാണ്. ഇത് സമീപത്ത് സ്ഥിതിചെയ്യുന്ന ഹാഗ്പത് മൊണാസ്ട്രിയേക്കാൾ പഴക്കമുള്ള ഒരു ആശ്രമം നിലവിലുണ്ടെന്ന അവകാശവാദത്തെ പ്രതിനിധീകരിക്കുന്നു. പല തരത്തിൽ സമാനമായ രണ്ട് ഗ്രാമങ്ങളും അവിടെയുള്ള മൊണാസ്ട്രികളും കൂടാതെ ദെബെഡ് നദിയിലേക്ക് ഒഴുകുന്ന ഒരു ചെറിയ നദിയാൽ രൂപപ്പെട്ട ആഴത്തിലുള്ള ഒരു വിള്ളൽ കൊണ്ട് വേർപെടുത്തപ്പെട്ട ഒരു പീഠഭൂമി രണ്ടിൻറേയും രൂപീകരണത്തെ സ്വാധീനിച്ചിട്ടുണ്ടെന്നതും വ്യക്തമാണ്. നിരവധി അർമേനിയൻ ടൂർ ഏജൻസികളുടെ യാത്രാവിവരണത്തിൽ അടുത്തിടെ ഉൾപ്പെടുത്തിയിട്ടുണ്ടെന്നതിനാൽ ഹാഗ്പത് പോലെ, വിനോദസഞ്ചാരികളുടെ എണ്ണം വർധിച്ചുവരുന്ന സനാഹിനിലെ മൊണാസ്ട്രി സമുച്ചയത്തിൻറെ ഭംഗി ഹഗ്‌പത്തിന്റെതുമായി പൊരുത്തപ്പെടുന്നതാണ്. അർമേനിയൻ അപ്പോസ്തോലിക് ചർച്ചിന്റെ വകയായ ഈ സമുച്ചയത്തിൽ ധാരാളം ഖച്ച്കാറുകൾ (ഒരു കുരിശിനെ പ്രതിനിധീകരിക്കുന്ന വിപുലമായ കൊത്തുപണികളുള്ള കല്ലുകൾ) കൂടാതെ അങ്ങിങ്ങായി ചിതറിക്കിടക്കുന്ന ബിഷപ്പുമാരുടെ ശവകുടീരങ്ങളും ഉൾപ്പെടുന്നു.

## അവലംബം
സുപ്പൈൻ പൊസിഷൻ

ലഘുചിത്രം| സുപൈൻ പൊസിഷനും പ്രോൺ പൊസിഷനും
**സുപ്പൈൻ പൊസിഷൻ** എന്നാൽ മുഖവും ദേഹവും മുകളിലേക്ക് അഭിമുഖീകരിച്ച് തിരശ്ചീനമായി കിടക്കുന്നതാണ്. ശസ്ത്രക്രിയാ നടപടിക്രമങ്ങളിൽ ഉപയോഗിക്കുമ്പോൾ, ഇത് തലയും കഴുത്തും കൈകാലുകളും ഉൾപ്പെടുന്ന ഭാഗങ്ങളിലെയും പെരിറ്റോണിയൽ, തൊറാസിക്, പെരികാർഡിയൽ മേഖലകളിലെയും നടപടിക്രമങ്ങളെ സഹായിക്കുന്നു. 

ലൊക്കേഷന്റെ അനാട്ടമിക്കൽ പദങ്ങൾ ഉപയോഗിച്ച് വിശദീകരിക്കുമ്പോൾ സുപൈനിൽ ഡോർസൽ വശം താഴെയും വെൻട്രൽ വശം മുകളിലുമാണ്.
ലഘുചിത്രം| സുപൈൻ പൊസിഷനിൽ കിടക്കുന്ന ഒരു മനുഷ്യൻ

## സെമി-സുപൈൻ
ശാസ്ത്ര സാഹിത്യത്തിൽ "സെമി-സുപൈൻ" എന്നത് സാധാരണയായി ശരീരംപൂർണ്ണമായും തിരശ്ചീനമല്ലാതെ, ശരീരത്തിന്റെ മുകൾഭാഗം ചരിഞ്ഞിരിക്കുന്ന (45° അല്ലെങ്കിൽ വ്യതിയാനങ്ങളിൽ) അവസ്ഥയെ സൂചിപ്പിക്കുന്നു. 

## സഡൻ ഇൻഫന്റ് ഡെത്ത് സിൻഡ്രോമുമായുള്ള ബന്ധം
സഡൻ ഇൻഫന്റ് ഡെത്ത് സിൻഡ്രോം (എസ്ഐഡിഎസ്) മൂലമുള്ള മരണനിരക്ക് കുറയുന്നത് കുഞ്ഞുങ്ങൾ സുപ്പൈൻ പൊസിഷനിൽ ഉറങ്ങുന്നത് മൂലമാണെന്ന് പറയപ്പെടുന്നു.  മുഖം താഴോട്ടു വെച്ച് കിടന്ന് ഉറങ്ങുന്ന ശിശുക്കൾക്ക് മരണനിരക്ക് വർധിക്കുന്നു എന്ന് 1980-കളുടെ അവസാനത്തിൽ, ഓസ്‌ട്രേലിയയിലെ സൂസൻ ബീലും നെതർലൻഡിലെ ഗസ് ഡി ജോംഗും സ്വതന്ത്രമായി അഭിപ്രായപ്പെട്ടപ്പോൾ മെഡിക്കൽ അവബോധത്തിലേക്ക് വീണ്ടും ഉയർന്നു വന്നു. 

കമിഴ്ന്ന് കിടക്കുന്ന (പ്രോൺ പൊസിഷൻ) കുഞ്ഞുങ്ങൾ സ്വന്തം കാർബൺ ഡയോക്സൈഡ് വീണ്ടും ശ്വസിക്കാനുള്ള സാധ്യത കൂടുതലാണെന്ന് വിശ്വസിക്കപ്പെടുന്നു. അവരുടെ കേന്ദ്ര കീമോസെപ്റ്ററുകളുടെ പക്വതയില്ലാത്ത അവസ്ഥ കാരണം, തുടർന്നുള്ള റെസ്പിരേറ്ററി അസിഡോസിസിനോട് ശിശുക്കൾ പ്രതികരിക്കില്ല.   ശിശുക്കളല്ലാത്തവർ, വർദ്ധിച്ച ശ്വസന വേഗതയുടെയും ശ്വസനത്തിന്റെ ആഴത്തിന്റെയും (ഹൈപ്പർവെൻറിലേഷൻ, കോട്ടുവാ) പ്രതികരണങ്ങൾ തിരിച്ചറിയുന്നു.

## ഒബ്സ്ട്രക്റ്റീവ് സ്ലീപ് അപ്നിയ
സ്ലീപ് അപ്നിയയുടെ ഒരു രൂപമായ ഒബ്‌സ്ട്രക്റ്റീവ് സ്ലീപ് അപ്നിയ (OSA) തൊണ്ടയിലെ പേശികൾ വിശ്രമിക്കുമ്പോൾ  കൂടുതൽ തവണ സംഭവിക്കുന്നു. വ്യക്തികൾ സുപൈൻ പൊസിഷനിൽ ഉറങ്ങുമ്പോൾ ഇത് ഏറ്റവും കഠിനമാണ്. സുപ്പൈൻ പൊസിഷനിൽ ഉറങ്ങുന്നതുമായി ബന്ധപ്പെട്ട ഒബ്‌സ്ട്രക്റ്റീവ് സ്ലീപ് അപ്നിയ, ശ്വാസനാളത്തിന്റെ സ്ഥാനം, ശ്വാസകോശത്തിന്റെ അളവ് കുറയൽ, ശ്വാസം തടസ്സപ്പെടുമ്പോൾ നഷ്ടപരിഹാരം നൽകാൻ ആവശ്യമായത്ര വികസിക്കാൻ ഉള്ള ശ്വാസനാളത്തിന്റെ പേശികളുടെ കഴിവില്ലായ്മ എന്നിവയുമായി ബന്ധപ്പെട്ടിരിക്കുന്നുവെന്ന് പഠനങ്ങളും തെളിവുകളും കാണിക്കുന്നു.  ഒഎസ്എ ഉള്ള വ്യക്തികളെ ഉറങ്ങുമ്പോൾ സുപ്പൈൻ പൊസിഷൻ ഒഴിവാക്കാനും ചരിഞ്ഞ് ഉറങ്ങാനും അല്ലെങ്കിൽ 30- അല്ലെങ്കിൽ 45 ഡിഗ്രി കോണിൽ കിടക്കയുടെ തല ഉയർത്തി ഉറങ്ങാനും ആരോഗ്യപ്രവർത്തകർ പ്രോത്സാഹിപ്പിക്കുന്നു.  

## ഇതും കാണുക

* സ്റ്റാൻഡേർഡ് അനാട്ടമിക്കൽ സ്ഥാനം
* കിടത്തം (സ്ഥാനം)
* പ്രോൺ പൊസിഷൻ
* സ്ലീപ്പ് പരാലിസിസ്

## അവലംബം

വർഗ്ഗം:ശരീരശാസ്ത്രം
മനസി ദുസ്സഹം അയ്യോ

സ്വാതിതിരുനാൾ ആഹിരിരാഗത്തിൽ ചിട്ടപ്പെടുത്തിയ ഒരു കർണ്ണാടകസംഗീതകൃതിയാണ് **മനസി ദുസ്സഹം അയ്യോ**. മലയാളഭാഷയിൽ രചിച്ചിരിക്കുന്ന ഈ കൃതി മിശ്രചാപ്പ്താളത്തിലാണ് ചിട്ടപ്പെടുത്തിയിരിക്കുന്നത്.

## വരികൾ
### പല്ലവി
മനസി ദുസ്സഹം അയ്യോ മദന കദനമെന്തു 
മദിരാക്ഷി ഞാൻ ചെയ്യാവു
### അനുപല്ലവി
പനിമതി മുഖി ബാലേപദ്മനാഭൻ ഇന്നെന്നിൽ
കനിവില്ലായ്കയാൽ കാമൻബാണം എയ്യുന്നു
### ചരണം 1
ലോകവാസികൾക്കെല്ലാംലോഭനീയനാം ഇന്ദു 
ശോകമെനിക്കുമാത്രം സുമുഖി തരുന്നതെന്തു?
ഏകാന്തത്തിൽ എന്നോടുസാകം ചെയ്യലീലകൾ 
ആകവേ മമകാന്തനാശു ബത മറന്നോ?
### ചരണം 2
ഇന്നു വരും എൻ കാന്ത 
നെന്നു അനുദിനവും ഞാൻ 
ധന്യേ ഹൃദി നിനച്ചു താന്തയായ് മരുവുന്നു 
അന്നപാനാദിയിലും അന്നനടയാളേ 
നന്നായി വിമുഖതയും നാരീരത്നമേ വന്നു
## അവലംബം

## പുറത്തേക്കുള്ള കണ്ണികൾ
* സന്ദീപ് നാരായണന്റെ  ആലാപനം

വർഗ്ഗം:സ്വാതിതിരുനാൾ ചിട്ടപ്പെടുത്തിയ കൃതികൾ
വർഗ്ഗം:മലയാളഭാഷയിൽ ചിട്ടപ്പെടുത്തിയ സംഗീതകൃതികൾ
വർഗ്ഗം:ആഹിരി രാഗത്തിൽ ചിട്ടപ്പെടുത്തിയ കൃതികൾ
വർഗ്ഗം:മിശ്രചാപ്പ് താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
മനസുലോനി മർമമുലു

ത്യാഗരാജസ്വാമികൾ തെലുഗുഭാഷയിൽ രചിച്ചിരിക്കുന്ന  ഒരു കൃതിയാണ് **മനസുലോനി മർമമുലു**. ഈ കൃതി ഹിന്ദോളം രാഗത്തിൽ  ആദിതാളത്തിലാണ് ചിട്ടപ്പെടുത്തിയിരിക്കുന്നത്.

## വരികൾ
### പല്ലവി
മനസുലോനി മർമമുനു ദെലുസുകൊ  
മാന രക്ഷക മരകതാങ്ഗ ! നാ (മനസു)
### അനുപല്ലവി
ഇനകുലാപ്ത നീവെ ഗാനി വെരെ വരു ലെരു;  
ആനന്ദഹൃദയ (മനസു)
### ചരണം
മുനുപു പ്രേമ ഗലദൊരവ, സദാ ചനവു   
നെലിനദി ഗൊപ്പഗാദയാ;   
കനികരംബുതൊ നീവെല നാ കരമു   
ഭട്ടു ത്യാഗരാജവിനുത ! (മനസു)
### സാരം
മരതകവർണ്ണനായ ഹേ ഭഗവാനേ, മനസ്സ് ആഗ്രഹിക്കുന്നതെന്താണെന്ന് മനസ്സിലാക്കു. നിന്ദയിൽനിന്നും പീഡനത്തിൽ നിന്നും ഭക്തരെ രക്ഷിക്കുന്നവനേ, അവിടുന്ന് മാത്രമാണെനിക്ക് ആശ്രയമായിട്ടുള്ളത്. ആനന്ദവും നന്മയും ഉളവാക്കുന്ന  ഹേ, ഭഗവാനേ, കരുണാമയനും സ്നേഹധനനുമായ നിന്തിരുവടി എത്രയോ ചേർക്ക് ഇതിനുമുൻപ് രക്ഷ നൽകിയിട്ടുണ്ടല്ലോ. എനിക്കിപ്പോഴാണ് അവിടുത്തെ കടാക്ഷം അത്യന്താപേക്ഷിതമായിട്ടുള്ളത്. കഷ്ടപ്പാടുകളിലകപ്പെട്ട എന്റെ കൈ പിടിച്ച് കയറ്റാൻ അവിടുന്ന് സന്മനസ്സ് കാണിക്കില്ലേ ?

## അവലംബം

## പുറത്തേക്കുള്ള കണ്ണികൾ
*ഡോ. എം.ബാലമുരളീകൃഷ്ണയുടെ ആലാപനം
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ
വർഗ്ഗം:ഹിന്ദോളം രാഗത്തിൽ ചിട്ടപ്പെടുത്തിയ കൃതികൾ
വർഗ്ഗം:ആദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
ഗോഡ്ഫ്രീ ഓഫ് ബോയ്‌ലൺ

ഒന്നാം കുരിശുയുദ്ധത്തിൽ നേതൃപരമായ പങ്കുവഹിച്ച ഫ്രെഞ്ച് പ്രഭുവായിരുന്നു ഗോഡ്ഫ്രീ ഓഫ് ബോയ്‌ലൺ ( ,  ,  , ; 18 സെപ്റ്റംബർ 1060-18 ജൂലൈ 1100). 1099 മുതൽ 1100 വരെ ജറൂസലം ഭരിച്ച അദ്ദേഹം രാജകുമാരൻ എന്ന പദവി നാമമാണ് ഉപയോഗിച്ചത്. ഡിഫെൻഡർ ഓഫ് ഹോളി സെപൾച്ച്രെ എന്നും ഇദ്ദേഹം അറിയപ്പെട്ടിരുന്നതായി പുരാതന രേഖകളിൽ പരാമർശിക്കപ്പെടുന്നുണ്ട്.
## അവലംബം

വർഗ്ഗം:1060-കളിൽ ജനിച്ചവർ
പ്രോൺ പൊസിഷൻ

നെഞ്ച് താഴോട്ടും, നിതംബം മുകളിലും വരുന്നരീതിയിൽ തിരശ്ചീനമായി കമിഴ്ന്നു കിടക്കുന്ന ഒരു ബോഡി പൊസിഷനാണ് **പ്രോൺ പൊസിഷൻ**. സുപൈൻ പൊസിഷൻ ഇതിന്റെ 180° കോൺട്രാസ്റ്റാണ്.
വലത്ത്‌|ലഘുചിത്രം|290x290ബിന്ദു| പ്രോൺ പൊസിഷനിൽ നിലത്ത് കിടക്കുന്ന രണ്ട് സൈനികർ
ലഘുചിത്രം| സുപൈൻ പൊസിഷനും പ്രോൺ പൊസിഷനും

## പദോൽപ്പത്തി
1382 മുതൽ ഇംഗ്ലീഷിൽ രേഖപ്പെടുത്തിയിട്ടുള്ള "പ്രോൺ" എന്ന വാക്കിന്റെ അർഥം "സ്വാഭാവികമായി എന്തിനോടെങ്കിലും ചായ്‌വുള്ള, ആപ്റ്റ്, ബാധ്യത" എന്നെല്ലാമാണ്. "മുഖം താഴേക്കാക്കി കിടക്കുന്നത്" എന്ന അർത്ഥം ആദ്യമായി രേഖപ്പെടുത്തിയത് 1578-ലാണ്.

"പ്രോൺ" എന്ന പദം  "മുന്നോട്ട് വളയുക, ചരിഞ്ഞ്," എന്നീ അർഥം വരുന്ന ലാറ്റിൻ *പ്രോണസിൽ* നിന്നാണ് ഉരുത്തിരിഞ്ഞത്. 

## അനാട്ടമി
ശരീരശാസ്ത്രത്തിൽ, മുഖം താഴേക്ക് ആക്കി കിടക്കുന്ന ശരീരത്തിന്റെ സ്ഥാനമാണ് പ്രോൺ പൊസിഷൻ. ഇത് മുഖം മുകളിലേക്ക് വരുന്ന സുപ്പൈൻ സ്ഥാനത്തിന് എതിരാണ്. ശരീരശാസ്ത്ര പദങ്ങൾ ഉപയോഗിച്ച് പറയുമ്പോൾ പ്രോൺ പൊസിഷനിൽ, വെൻട്രൽ വശം താഴേക്കും ഡോർസൽ വശം മുകളിലേക്കുമാണ് വരുന്നത്.

റിലാക്സേഷൻ വോളിയത്തിൽ അളക്കുന്ന എക്‌സ്‌പിറേറ്ററി റിസർവ് വോളിയം സുപൈനിൽ നിന്ന് പ്രോണിലേക്ക് മാറുമ്പോൾ 0.15 ഘടകം വർദ്ധിച്ചതായി ഗവേഷകർ നിരീക്ഷിച്ചു.

## ഷൂട്ടിംഗ്
മത്സര ഷൂട്ടിംഗിൽ, ഒരു ഷൂട്ടർ നിലത്ത് മുഖം കുനിച്ച് കിടക്കുന്ന പൊസിഷനാണ് **പ്രോൺ പൊസിഷൻ.** നിലം അധിക സ്ഥിരത നൽകുന്നതിനാൽ ഇത് ഏറ്റവും എളുപ്പവും കൃത്യവുമായ സ്ഥാനമായി കണക്കാക്കപ്പെടുന്നു. മൂന്ന് പൊസിഷൻ ഇവന്റുകളിലെ സ്ഥാനങ്ങളിൽ ഒന്ന് ഇതാണ്. വർഷങ്ങളോളം (1932-2016) പ്രോൺ പൊസിഷൻ മാത്രമായ ഒളിമ്പിക് ഇനം, 50 മീറ്റർ റൈഫിൾ പ്രോൺ മാത്രമായിരുന്നു; എന്നിരുന്നാലും, ഇത് പിന്നീട് ഒളിമ്പിക് പ്രോഗ്രാമിൽ നിന്ന് ഒഴിവാക്കപ്പെട്ടു. ഒരു ഒളിമ്പിക് ഷൂട്ടിംഗ് ഇനമെന്ന നിലയിൽ 50 മീറ്റർ റൈഫിൾ ത്രീ പൊസിഷനുകൾ ഇപ്പോഴും പുരുഷന്മാർക്കും സ്ത്രീകൾക്കും ഉണ്ട്. പല വീഡിയോ ഗെയിമുകളും (പ്രത്യേകിച്ച് ഫസ്റ്റ്-പേഴ്‌സൺ ഷൂട്ടർമാർ) പ്ലെയർ കഥാപാത്രത്തെ പ്രോൺ പൊസിഷനിലേക്ക് പോകാൻ അനുവദിക്കുന്നു.

## പൈലറ്റുമാർ
ലഘുചിത്രം| ഹാങ് ഗ്ലൈഡർ പൈലറ്റ്.
ഒരു വിമാനത്തിൽ പൈലറ്റുമാരും മറ്റ് ജീവനക്കാരും സാധാരണ നേരേ ഇരിക്കുന്നതിന് പകരം അവരുടെ വയറ് അമർത്തി കിടന്ന് വിമാനം പറത്തുന്ന രീതി വിവരിക്കാനും **പ്രോൺ പൊസിഷൻ** ഉപയോഗിക്കുന്നു. രണ്ടാം ലോകമഹായുദ്ധസമയത്ത്, ചില ബോംബറുകളിലെ ബോംബ് എയ്‌മർ നിലം നന്നായി കാണാൻ വേണ്ടി ഈ രീതിയിൽ ശരീരം കൊണ്ടുവരാറുണ്ട്. വിമാനവുമായി ബന്ധപ്പെട്ട് മുകളിലേക്കും താഴേക്കും ഉള്ള ഒരു വലിയ ജി-ഫോഴ്‌സിനെ ചെറുക്കാൻ പൈലറ്റിനെ അനുവദിക്കും എന്നതിനാൽ ചില തരത്തിലുള്ള അതിവേഗ വിമാനങ്ങളിൽ, പ്രോൺ പൊസിഷനിൽ ഒരു പൈലറ്റ് കൂടുതൽ ഫലപ്രദമാകുമെന്ന് പിന്നീട് അഭിപ്രായമുയർന്നു. 1950-കളിലെ പല രൂപകല്പനകളും ഈ ക്രമീകരണം അവതരിപ്പിച്ചു. എന്നിരുന്നാലും, അത് ഒരിക്കലും മുഖ്യധാരയിലേക്ക് മാറിയില്ല, അതിന് കാരണം, പ്രോൺ പൊസിഷനിൽ ആയിരിക്കുമ്പോൾ എയർക്രാഫ്റ്റ് നിയന്ത്രണ സംവിധാനങ്ങൾ പ്രവർത്തിപ്പിക്കുന്നതിനുള്ള വർദ്ധിച്ച ബുദ്ധിമുട്ട് ഗുണങ്ങളേക്കാൾ കൂടുതലാണെന്ന് പരിശോധനയിൽ കണ്ടെത്തിയതാണ്. ആധുനിക ഹാംഗ് ഗ്ലൈഡറുകൾ സാധാരണയായി പ്രോൺ പൊസിഷനിലാണ് പറത്തുന്നത്.

## ഇതും കാണുക
*പൊസിഷണൽ അസ്ഫിക്സിയ
*പ്രോൺ ബൈക്ക്
*പ്രോണിങ്
*റക്കവറി പൊസിഷൻ
*സുപൈൻ പൊസിഷൻ
## അവലംബം

## ഉറവിടങ്ങൾ

* എറ്റിമോൺലൈൻ
വർഗ്ഗം:ശരീരശാസ്ത്രം
ദക്ഷിണേന്ത്യൻ ചലച്ചിത്ര കുടുംബങ്ങളുടെ പട്ടിക

ദക്ഷിണേന്ത്യൻ സിനിമയിൽ വ്യവസായവുമായി ബന്ധപ്പെട്ട വിവിധ തൊഴിലുകളിൽ ഏർപ്പെട്ടിരിക്കുന്ന നിരവധി കുടുംബങ്ങളുണ്ട്. ദക്ഷിണേന്ത്യൻ സിനിമകളേക്കാൾ പ്രധാനമായും ഹിന്ദി സിനിമകളിൽ അഭിനയിച്ച അഭിനേതാക്കൾക്കായി, ഹിന്ദി സിനിമാ കുടുംബങ്ങളുടെ പട്ടിക കാണുക. ദക്ഷിണേന്ത്യൻ സിനിമയിൽ ഉൾപ്പെട്ട കുടുംബങ്ങളുടെ അപൂർണ്ണമായ ലിസ്റ്റ് ചുവടെയുണ്ട്.

## അ/ആ
### അഗത്തിയൻ കുടുംബം
*അഗത്തിയൻ, സംവിധായകൻ
*കാർത്തിക അഗത്തിയൻ (എ) കനി അഗത്തിയൻ, ടെലിവിഷൻ അവതാരക; അഗത്യന്റെ മകൾ
**തിരു, സംവിധായകൻ; കാർത്തികയുടെ ഭർത്താവ്.
*വിജയലക്ഷ്മി, നടി; അഗത്യന്റെ മകൾ
**ഫിറോസ്, സംവിധായകൻ വിജയലക്ഷ്മിയുടെ ഭർത്താവ്.
*നിരഞ്ജനി അഗത്തിയൻ, വസ്ത്രാലങ്കാരം; അഗത്യന്റെ മകൾ.
**ദേസിംഗ് പെരിയസാമി, സംവിധായകൻ നിരഞ്ജനിയുടെ ഭർത്താവ്.

### അജിത്കുമാർ കുടുംബം
*അജിത് കുമാർ, നടൻ.
*ശാലിനി, മുൻകാല നടി, അജിത് കുമാറിന്റെ ഭാര്യ
**ശാമിലി, നടി; ശാലിനിയുടെ സഹോദരി.
**റിച്ചാർഡ്, നടൻ; ശാലിനിയുടെ സഹോദരൻ.
**ശിവ, നടൻ; അജിത്തിന്റെ ബന്ധു പ്രിയയുടെ ഭർത്താവ്.

### കൊനിഡെല - അല്ലു കുടുംബം
*ചിരഞ്ജീവി, നടനും രാഷ്ട്രീയക്കാരനും.
**രാം ചരൺ, നടൻ; നിർമ്മാതാവ്; വ്യവസായി; ചിരഞ്ജീവിയുടെ മകൻ
***ഉപാസന കൊനിഡെല, അപ്പോളോ ഹോസ്പിറ്റൽസ് സംരംഭകൻ; രാം ചരണിന്റെ ഭാര്യ.
**സുസ്മിത, വസ്ത്രാലങ്കാരം; ചിരഞ്ജീവിയുടെ മകൾ.
**ശ്രീജ; ചിരഞ്ജീവിയുടെ മകൾ
***കല്യാൺ ദേവ്, നടൻ; ശ്രീജയുടെ ഭർത്താവ്
**നാഗേന്ദ്ര ബാബു, നടൻ, നിർമ്മാതാവ്; ചിരഞ്ജീവിയുടെ ഇളയ സഹോദരൻ.
***വരുൺ തേജ്, നടൻ; നാഗേന്ദ്രബാബുവിന്റെ മകൻ.
***നിഹാരിക കൊണിഡേല, നടി; നാഗേന്ദ്രബാബുവിന്റെ മകൾ.
**പവൻ കല്യാൺ, നടൻ, സംവിധായകൻ, നിർമ്മാതാവ്, രാഷ്ട്രീയക്കാരൻ; ചിരഞ്ജീവിയുടെ ഇളയ സഹോദരൻ
***അന്ന ലെഷ്നെവ, പവൻ കല്യാണിന്റെ ഭാര്യ.
***രേണു ദേശായി, നടി; പവൻ കല്യാണിന്റെ മുൻ ഭാര്യ.
***നന്ദിനി, പവൻ കല്യാണിന്റെ മുൻ ഭാര്യ.
ടി.എസ്. രാധാകൃഷ്ണൻ

പ്രധാനമായും ഭക്തിഗാനങ്ങളുടെ സംഗീതസംവിധാനത്തിലൂടെ ശ്രദ്ധേയനായ ഒരു സംഗീതജ്ഞനാണ് **ടി.എസ്. രാധാകൃഷ്ണൻ** (ജനനം: നവംബർ 5, 1957). **രാധാകൃഷ്ണജി** എന്ന് അടുപ്പമുള്ളവർ വിളിയ്ക്കുന്ന ഇദ്ദേഹം ഏകദേശം 200 ആൽബങ്ങൾക്ക് സംഗീതസംവിധാനം നിർവഹിച്ചിട്ടുണ്ട്. കെ.ജെ. യേശുദാസ്, പി. ജയചന്ദ്രൻ, കെ.എസ്. ചിത്ര, സുജാത മോഹൻ, ഉണ്ണിമേനോൻ തുടങ്ങി ഒട്ടുമിക്ക ഗായകരും ഇദ്ദേഹത്തിന്റെ സംഗീതത്തിൽ ഗാനങ്ങൾ ആലപിച്ചിട്ടുണ്ട്. *ശ്രീവാഴും പഴവങ്ങാടിയിലെ*, *ഒരു നേരമെങ്കിലും*, *നീലപ്പീലിക്കാവടിയേന്തി*, *വടക്കുന്നാഥാ സർവം*, *ഒരു യുഗം തൊഴുതാലും* തുടങ്ങി നിരവധി ഹിറ്റ് ഗാനങ്ങൾ ഇദ്ദേഹത്തിന്റേതായുണ്ട്. എറണാകുളം സ്വദേശിയായ രാധാകൃഷ്ണൻ, നിരവധി ഭക്തിഗാനമേളകൾ നടത്തിയും ശ്രദ്ധിയ്ക്കപ്പെട്ടിട്ടുണ്ട്. എതിർപ്പുകൾ, ഗീതം, വല്മീകം എന്നീ  ചലച്ചിത്രങ്ങൾക്കും അദ്ദേഹം സംഗീതസംവിധാനം നിർവഹിച്ചിട്ടുണ്ടെങ്കിലും ഭക്തിഗാനങ്ങളിൽ തന്നെയാണ് അദ്ദേഹം ഇപ്പോഴും ശ്രദ്ധ പതിപ്പിയ്ക്കുന്നത്.

## ജീവിതരേഖ
ഹോട്ടൽ ബിസിനസ്സുകാരനായിരുന്ന ശങ്കരനാരായണയ്യരുടെയും സുബ്ബലക്ഷ്മിയമ്മാളുടെയും ഒമ്പതുമക്കളിൽ ഏഴാമനായി 1957 നവംബർ 5-ന് (തുലാമാസത്തിലെ രേവതി നക്ഷത്രത്തിൽ) ജനിച്ച രാധാകൃഷ്ണൻ, ചെറുപ്പം മുതലേ സംഗീതത്തിന്റെ വഴിയിലായിരുന്നു. അദ്ദേഹത്തിന്റെ സഹോദരങ്ങൾ എല്ലാവരും സംഗീതത്തിൽ താത്പര്യം പ്രകടിപ്പിച്ചിരുന്നു. ഇത് സ്വാഭാവികമായും രാധാകൃഷ്ണനെയും സ്വാധീനിച്ചു. ഏഴാം വയസ്സിൽ രാധാകൃഷ്ണൻ കർണാടക സംഗീതം അഭ്യസിച്ചുതുടങ്ങി. തൃപ്പൂണിത്തുറ കെ.സി. കല്യാണസുന്ദരം ഭാഗവതരായിരുന്നു ആദ്യഗുരു. പിന്നീട് തഞ്ചാവൂർ സുബ്രഹ്മണ്യ ഭാഗവതർ, എസ്. രാമനാഥൻ തുടങ്ങിയവരുടെ കീഴിലും സംഗീതം അഭ്യസിച്ചു. എന്നാൽ ഇതുവരെ അദ്ദേഹം കർണാടക സംഗീതക്കച്ചേരികൾ അവതരിപ്പിച്ചിട്ടില്ല എന്നത് രസകരമായ ഒരു വസ്തുതയാണ്.

പദ്മയാണ് രാധാകൃഷ്ണന്റെ ഭാര്യ. 1984-ലായിരുന്നു ഇവരുടെ വിവാഹം. ഈ ദമ്പതികൾക്ക് ശങ്കർ വിനായക്, ലക്ഷ്മി എന്നിങ്ങനെ രണ്ട് മക്കളുണ്ട്. ഇരുവരും സ്വന്തമായി ജോലിയുണ്ടെങ്കിലും സംഗീതലോകത്ത് ശ്രദ്ധിയ്ക്കാറുണ്ട്. സത്യസായിബാബയുടെ അടിയുറച്ച ഭക്തനായ രാധാകൃഷ്ണൻ, പണ്ടുമുതലേ പുട്ടപർത്തിയിൽ ദർശനത്തിനെത്താറുണ്ട്.

## അവലംബം

വർഗ്ഗം:സംഗീതജ്ഞർ
സോഡിയം പെർകാർബണേറ്റ്

എന്ന രാസസൂത്രത്തോടുകൂടിയ ഒരു രാസവസ്തുവാണ് **സോഡിയം പെർകാർബണേറ്റ്**.  സോഡിയം കാർബണേറ്റ് ( "സോഡാ ആഷ്" അല്ലെങ്കിൽ "വാഷിംഗ് സോഡ")  ഹൈഡ്രജൻ പെറോക്സൈഡ് എന്നിവ ചേർന്നുണ്ടാകുന്ന ഒരു കൂട്ടുമിശ്രിതം (അഡക്റ്റ് )  ആണ് ഇത്.  ഖരാവസ്ഥയിൽ നിറമില്ലാത്ത പരലുകളായി കാണപ്പെടുന്നു, എളുപ്പം ഈർപം വലിച്ചെടുക്കാനുള്ള കഴിവുണ്ട്(ഹൈഗ്രോസ്കോപിക്).   ജലത്തിൽ ലയിക്കുന്നു  

സോഡിയം പെർകാർബണേറ്റ് ചില പരിസ്ഥിതി സൗഹൃദ ബ്ലീച്ചുകളിലും മറ്റ് ക്ലീനിംഗ് ഉൽപ്പന്നങ്ങളിലും ഉപയോഗിക്കുന്നു .

## ചരിത്രം
സോഡിയം പെർകാർബണേറ്റ് ആദ്യമായി തയ്യാറാക്കിയത് 1899-ൽ റഷ്യൻ രസതന്ത്രജ്ഞനായ സെബാസ്റ്റ്യൻ മൊയ്‌സെവിച്ച് തനതർ (7 ഒക്ടോബർ 1849 - 30 നവംബർ 1917) ആണ്.

## ഘടന
ഖരാവസ്ഥയിൽ ഓർത്തോറോംബിക് ക്രിസ്റ്റൽ ഘടന ഉള്ള   സോഡിയം *പെർകാർബണേറ്റിന്  സാ*ധാരണ ഊഷ്മാവിൽ  *Cmca* ക്രിസ്റ്റലോഗ്രാഫിക് സ്പേസ് ഗ്രൂപ്പ് ഘടനയാണുള്ളത്  . −30 സെന്റിഗ്രേഡിന് ന് താഴെ തണുപ്പിക്കുമ്പോൾ ഘടന *Pbca ആയി മാറുന്നു*. 

## രസതന്ത്രം
സോഡിയം പെർകാർബണേറ്റ് ജലത്തിൽ ലയിക്കുമ്പോൾ  ആദ്യം   ഹൈഡ്രജൻ പെറോക്സൈഡും , സോഡിയം കാറ്റയോൺ (), കാർബണേറ്റ് (  ) ആനയോൺ എന്നിവയും ഉണ്ടാകുന്നു.  ഹൈഡ്രജൻ പെറോക്സൈഡ് താമസിയാതെ   വെള്ളവും  ഓക്സിജനും  ആയി വിഘടിക്കുന്നു . 

:  2Na2CO3*3H2O2 -> 3H2O2 + 4Na+ + 2CO3^2-  
:  2H2O2 -> 2H2O + O2 

## ഉത്പാദനം
സോഡിയം കാർബണേറ്റിന്റെയും ഹൈഡ്രജൻ പെറോക്സൈഡിന്റെയും ലായനിയുടെ ക്രിസ്റ്റലൈസേഷൻ വഴി വ്യാവസായികമായി സോഡിയം പെർകാർബണേറ്റ് ഉത്പാദിപ്പിക്കപ്പെടുന്നു.    ഇതും സൗകര്യപ്രദമായ ലബോറട്ടറി രീതിയാണ്.

ഇതുകൂടാതെ,   സോഡിയം കാർബണേറ്റ് നേരിട്ട് സാന്ദ്രീകൃത ഹൈഡ്രജൻ പെറോക്സൈഡ് ലായനിയുമായി പ്രവർത്തിപ്പിക്കാം. 

എഥൈൽ ആൽക്കഹോൾ സോഡിയം പെറോക്സൈഡുമായി പൂജ്യം ഡിഗ്രി സെന്റിഗ്രേഡിൽ പ്രതിപ്രവർത്തിക്കുമ്പോൾ പെർഹൈഡ്രോക്സൈഡ് ഉത്പാദിപ്പിക്കപ്പെടുന്നു. 

:  +  → O:NaOH + .

കാർബൺ ഡൈ ഓക്സൈഡുമായി പ്രതിപ്രവർത്തിപ്പിച്ച്  ഇതിനെ സോഡിയം ഹൈഡ്രജൻ പെർകാർബണേറ്റാക്കി മാറ്റുന്നു.

## ഉപയോഗം
സോഡിയം പെർകാർബണേറ്റ് ഒരു  ഓക്സിഡൈസിംഗ് ഏജന്റ് എന്ന നിലയിൽ   ക്ലീനിംഗ് ഉൽപ്പന്നങ്ങളിൽ ഉപയോഗിക്കുന്നു. 

പല വാണിജ്യ ഉൽപ്പന്നങ്ങളിലും സോഡിയം പെർകാർബണേറ്റിന്റെ ഏതാനും ശതമാനം സോഡിയം കാർബണേറ്റുമായി കലർത്തുന്നു. 

ചെറിയ തോതിലുള്ള മദ്യവാറ്റുകേന്ദ്രങ്ങളിൽ(ഹോം ബ്രൂവെറി)  സോഡിയം പെർകാർബണേറ്റ്   ഒരു ക്ലീനിംഗ് ഏജന്റായി ഉപയോഗിക്കുന്നു. 

ഓർഗാനിക് സംയുക്തങ്ങൾ  നിർമിക്കുമ്പോൾ   ജലാംശംതീരെയില്ലാത്ത( അൺഹൈഡ്രസ്)    ഹൈഡ്രജൻ പെറോക്സൈഡ്   ആവശ്യമായി വരുന്ന ഘട്ടങ്ങളിൽ  സോഡിയം പെർകാർബണേറ്റ്    സൗകര്യപ്രദമായ സ്രോതസ്സായി ഉപയോഗിക്കാം.  

## അവലംബം

വർഗ്ഗം:ഓക്സീകാരികൾ
വർഗ്ഗം:അണുനാശിനികൾ
വർഗ്ഗം:കാർബണേറ്റുകൾ
വർഗ്ഗം:സോഡിയം സംയുക്തങ്ങൾ
നാവികസേനാദിനം (ഇന്ത്യ)

ഡിസംബർ 4 ആണ് നാവികസേനാദിനമായി ആചരിക്കുന്നത് . 1971 ലെ ബംഗ്ലദേശ് വിമോചന യുദ്ധത്തിന്റെ ഭാഗമായി പാക്കിസ്ഥാനിലെ കറാച്ചി തുറമുഖത്ത് ഇന്ത്യൻ നാവികസേന നടത്തിയ ആക്രമണത്തിൻ്റെ (ഓപ്പറേഷൻ ട്രൈഡന്റ്) ഓർമയ്ക്കായാണ് ഈ ദിവസം നാവികസേനാ ദിനമായി ആഘോഷിക്കുന്നത്. ഇന്ത്യയുടെ ആദ്യ കപ്പൽവേധ മിസൈൽ ആക്രമണമായിരുന്നു അത്.

## ചിത്രങ്ങൾ

File:Beating Retreat and Tattoo ceremony at Gateway of India, 2018 (9).jpg|The Gateway of India during Navy Day 2018
File:Russian Navy’s Black Sea Fleet band at Indian Navy Day 2019.jpg|Russian Navy band at Navy Day 2019
File:Navy Day 2019 02.jpg|Indian Navy drill team during Navy Day 2019
File:Indian Navy personnel rappelling down the Gateway of India.jpg|Indian Navy personnel rappelling down the Gateway of India
File:MARCOS at Navy Day 2019 (2).jpg|MARCOS slithering down from a helicopter at Navy Day 2019
File:Fire works and ships in background on Navy Day 2014 (2).JPG|Fire works and ships in the background on Navy Day 2014
File:People visiting INS Tarkash and INS Delhi as a part of Navy Day 2015 celebrations (01).jpg|People visiting INS vessels as a part of Navy Day 2015 celebrations
File:Navy Day 2019 06.jpg|A flypast at Navy Day 2019


## അവലംബങ്ങൾ

വർഗ്ഗം:ഇന്ത്യൻ നാവികസേന
വർഗ്ഗം:അപൂർണ്ണ ലേഖനങ്ങൾ
ദി ഹിറലിംഗ് ഷെപ്പേർഡ്

പ്രീ-റാഫേലൈറ്റ് കലാകാരനായ വില്യം ഹോൾമാൻ ഹണ്ട് വരച്ച ഒരു ചിത്രമാണ് **ദി ഹിറലിംഗ് ഷെപ്പേർഡ്** (1851). ഒരു ഇടയൻ തന്റെ ആട്ടിൻകൂട്ടത്തെ ശ്രദ്ധിക്കാതെ ഹൃദയപൂർവ്വമായ താൽപര്യത്തോടെ ആകർഷകമായ നാട്ടിൻപുറത്തെ ഒരു പെൺകുട്ടിയെ ഡെത്ത്‌സ്-ഹെഡ് ഹോക്ക്‌മോത്തിനെ കാണിക്കുന്നതായി ചിത്രീകരിക്കുന്നു. ചിത്രത്തിന്റെ അർത്ഥം ഏറെ ചർച്ച ചെയ്യപ്പെട്ടിട്ടുണ്ട്. 
## രചന
സറേയിലെ ഈവലിനടുത്തുള്ള ഹോഗ്‌സ്‌മിൽ നദിക്ക് സമീപം ഒരേ സമയം ഒഫേലിയ വരയ്ക്കുന്ന ജോൺ എവററ്റ് മില്ലെയ്‌സുമായി സഹകരിച്ച് പ്രവർത്തിക്കുകയും താമസിക്കുകയും ചെയ്തപ്പോഴാണ് ഹണ്ട് ചിത്രം വരച്ചത്. ഇംഗ്ലീഷ് ഗ്രാമീണ രംഗങ്ങൾ ചിത്രീകരിക്കുന്ന രണ്ട് ചിത്രങ്ങളും അതിന്റെ നിഷ്കളങ്കത സൂക്ഷ്മതയാൽ വിവരിക്കാൻ ബുദ്ധിമുട്ടുള്ളതും എന്നാൽ സ്വാഭാവികമായ യോജിപ്പ്‌ അഗാധമായി മുന്നറിയിപ്പു നൽകുന്ന ലംഘനങ്ങളാൽ അമ്പരപ്പിക്കുന്നു. ഹണ്ടിന്റെ പെയിന്റിംഗിൽ, ഇടയൻ ഒരു കിടങ്ങിലൂടെ ഗോതമ്പ് വയലിലേക്ക് അലഞ്ഞുനടക്കുന്ന തന്റെ ആട്ടിൻകൂട്ടത്തെ അവഗണിക്കുന്നു. ഈ അതിർവരമ്പുകളുടെ ലംഘനം യുവതിയുടെ സ്വകാര്യ ഇടത്തിലേക്കുള്ള ഇടയന്റെ ശാരീരികമായ കടന്നുകയറ്റത്തിന് സമാന്തരമാണ്. അവ്യക്തമായ രീതിയിൽ പ്രതികരിക്കുന്ന അവൾ അത് സങ്കീർണ്ണതയായി അല്ലെങ്കിൽ അറിയാവുന്ന സന്ദേഹവാദമായി വ്യാഖ്യാനിക്കാവുന്നതാണ്. അവൻ മോത്തിനെ കാണിക്കുമ്പോൾ, അവന്റെ കൈ അവളുടെ തോളിൽ വയ്ക്കുന്നു. 

ഒരു പ്രാദേശിക നാട്ടിൻപുറത്തെ പെൺകുട്ടി എമ്മ വാട്കിൻസിനെ മോഡലായി ഹണ്ട് ഉപയോഗിച്ചു. അവളുടെ വിചിത്രമായ സവിശേഷതകൾ കാരണം പ്രീ-റാഫേലൈറ്റ് ബ്രദർഹുഡ് അവളെ "കോപ്റ്റിക്" എന്ന് വിളിച്ചിരുന്നു. ചിത്രം പൂർത്തിയാക്കാൻ ഹണ്ടിന്റെ മോഡലിനായി വാട്ട്കിൻസ് ലണ്ടനിലേക്ക് പോയി, എന്നാൽ സ്വയം ഒരു മോഡലായി സ്വയം സ്ഥാപിക്കുന്നതിൽ പരാജയപ്പെട്ടതിനെത്തുടർന്ന് വീട്ടിലേക്ക് മടങ്ങി. പുരുഷ രൂപത്തിന്റെ മാതൃക അറിയില്ല, പക്ഷേ ഒരു പ്രൊഫഷണലായിരിക്കാം. 

റോയൽ അക്കാദമിയിൽ ഇത് ആദ്യമായി പ്രദർശിപ്പിച്ചപ്പോൾ, കിംഗ് ലിയറിൽ നിന്നുള്ള ഒരു ഉദ്ധരണി ഇതോടൊപ്പം ഉണ്ടായിരുന്നു:

:Sleepest or wakest thou, jolly shepherd?
:Thy sheep be in the corn;
:And for one blast of thy minikin mouth,
:Thy sheep shall take no harm.

## അവലംബം


വർഗ്ഗം:വില്യം ഹോൾമാൻ ഹണ്ട് വരച്ച ചിത്രങ്ങൾ
ദയ- ചെന്തീയിൽ ചാലിച്ച കുങ്കുമപൊട്ട്

**ദയ- ചെന്തീയിൽ ചാലിച്ച കുങ്കുമപൊട്ട്** ഒരു ഇന്ത്യൻ ടെലിവിഷൻ പരമ്പരയായിരുന്നു. 2021 നവംബർ 1 ന് ഏഷ്യാനെറ്റിൽ സംപ്രേക്ഷണം ആരംഭിക്കുകയും ഡിജിറ്റൽ പ്ലാറ്റ്‌ഫോമായ ഡിസ്നി + ഹോട്ട്‌സ്റ്റാറിലും  സ്ട്രീം ചെയ്യുന്നു. എൻഡമോൾ ഷൈൻ നിർമ്മിച്ച, പല്ലവി ഗൗഡ ടൈറ്റിൽ റോളിൽ അഭിനയിക്കുന്നു.സ്ത്രീ ശാക്തീകരണം എന്ന സാമൂഹിക വിഷയത്തെക്കുറിച്ചാണ് ഷോ പറയുന്നത്.ഷോയുടെ അവസാന എപ്പിസോഡ് 2022 നവംബർ 26-ന് സംപ്രേക്ഷണം ചെയ്തു.

## കഥാസംഗ്രഹം
തെരുവിൽ ജനിച്ച ദയ എന്ന ധീരയായ സ്ത്രീ തന്റെ ജീവിതത്തിലെ പ്രതിബന്ധങ്ങൾക്കെതിരെ ധീരമായി പോരാടുന്നതിനെക്കുറിച്ചാണ് പരമ്പര .

## അഭിനേതാക്കൾ
*പല്ലവി ഗൗഡ - ദയ
* സന്ദീപ് മോഹൻ - ജീവൻ
*ശരത് ദാസ് - സബ് കളക്ടർ റെൻദീപ് IAS
*ശ്രീലക്ഷ്മി - ജാനകി
*ദയ്യാന ഹമീദ് - സായൂജ്യ
*ജോൺ ജേക്കബ് - കൈതക്കൽ ദീപക്
*വി.കെ.ബൈജു - കൈതക്കൽ അച്യുതൻ
*ജസീല പർവീൺ - സ്വർണലേഖ
*രശ്മി ബോബൻ - കമല
*പ്രജുഷ - മായ
*അജിത് വിജയൻ തൃപ്പൂണിത്തുറ - ചെമ്പേരി വിശ്വനാഥൻ
*സുനിൽ വിക്രം - മുരുകൻ
*തിരുമല രാമചന്ദ്രൻ - നാരായണൻ
*രാജീവ് പാലാ
*ടി.പി. മാധവൻ
*ഷൈജൻ ശ്രീവൽസം -പഞ്ചായത്ത് അംഗം ഓന്തുണ്ണി
*റിനി രാജ്
*സനുരാജ് സാനു - റോക്കി
*നന്ദന
*ജയൻ ചേർത്തല
*രുഗ്മിണി അമ്മ
*സ്റ്റെല്ല രാജ

## റഫറൻസുകൾ

## External links
* ''Daya: Chentheeyil Chalicha Kumkumapottu''  at ഹോട്ട്സ്റ്റാർ

വർഗ്ഗം:മലയാള ടെലിവിഷൻ പരിപാടികൾ
വർഗ്ഗം:ടെലിവിഷൻ പരിപാടികൾ
വർഗ്ഗം:ടെലിവിഷൻ പരമ്പരകൾ
വർഗ്ഗം:മലയാളം ടെലിവിഷൻ പരമ്പരകൾ
തൂവൽസ്പർശം (പരമ്പര)

ശ്രീജിത്ത് പാലേരി സംവിധാനം ചെയ്ത ഒരു ഇന്ത്യൻ മലയാളം ടെലിവിഷൻ പരമ്പരയാണ് ***തൂവൽസ്പർശം***. ഷോ 12 ജൂലൈ 2021 ന് ഏഷ്യാനെറ്റ്-ൽ ആരംഭിച്ചു കൂടാതെ ഹോട്ട്‌സ്റ്റാറിലും സ്ട്രീം ചെയ്യുന്നു. ദീപൻ മുരളി, അജൂബ്ഷ, ആനന്ദ് കുമാർ, പ്രഭാ ശങ്കർ, ബാലചന്ദ്രൻ ചുള്ളിക്കാട് എന്നിവരോടൊപ്പം സാന്ദ്ര ബാബുവും അവന്തിക മോഹൻ പ്രധാന വേഷങ്ങളിൽ അഭിനയിക്കുന്നു.2023 ഫെബ്രുവരി 11-ന് പരമ്പര അവസാനിച്ചു.
## സംഗ്രഹം
അമ്മ നന്ദിനി കൊല്ലപ്പെട്ടതിന് ശേഷം കുട്ടിക്കാലത്ത് വേർപിരിഞ്ഞ രണ്ട് സഹോദരിമാരാണ് ശ്രേയയും മാളവികയും. അവർ വളർന്നതിന് ശേഷം ശ്രേയ പോലീസ് ഓഫീസറായി, മാളവിക കള്ളപ്പണ ഇടപാടുകാരിൽ നിന്ന് മാത്രം പണം തട്ടിയ കള്ളിയായി.

## അഭിനേതാക്കൾ
*സാന്ദ്ര ബാബു - തുമ്പി / മാളവിക "മാളു" നന്ദിനി, ശ്രേയയുടെ അനുജത്തി
*അവന്തിക മോഹൻ - ASP ശ്രേയ നന്ദിനി IPS, തുമ്പിയുടെ മൂത്ത സഹോദരി
*ദീപൻ മുരളി - അവിനാഷ് വർമ്മ, ശ്രേയയുടെ കാമുകൻ
*അജൂബ് ഷാ - ഡോ. അരുൺ കുമാർ / കൊച്ചു ഡോക്ടർ, തുമ്പിയുടെ കാമുകൻ
*ആനന്ദ് തൃശൂർ - സുകുമാരൻ തമ്പി, മാലുവിന്റെ ബയോളജിക്കൽ ഫാദർ
*പ്രഭാ ശങ്കർ - സഹദേവൻ, ശ്രേയയുടെ അച്ഛൻ, നന്ദിനിയുടെ ഭർത്താവ്
*യവനിക ഗോപാലകൃഷ്ണൻ - പീതാംബരൻ, ശ്രേയ, മാലുവിന്റെ മുത്തച്ഛൻ
*ബാലചന്ദ്രൻ ചുള്ളിക്കാട് - കരുണാകര വർമ്മ, അവിനാശിന്റെ അച്ഛൻ
*കാർത്തിക കണ്ണൻ - സൗധാമിനി, ശ്രേയയുടെ അമ്മായി, സഹദേവന്റെ സഹോദരി
*അർച്ചന മേനോൻ - സുമിത്ര വർമ്മ, കരുണാകര വർമ്മയുടെ ഭാര്യയും അവിനാശിന്റെ അമ്മയും
*ഓമന ഔസേഫ് - ശ്രേയയുടെയും മാലുവിന്റെയും മുത്തശ്ശി
*രാജ്കുമാർ രാജശേഖർ - കമ്മീഷണർ ഈശ്വർ രാജ IPS
*നവീൻ കുമാർ - സിഐ നവീൻ
*സന്തോഷ് കുറുപ്പ് - റിട്ട.കേണൽ രാജശേഖർ
*അഷ്റഫ് പേഴുമൂട് - റിട്ട. എസ്ഐ ചാക്കോ, ശ്രേയയുടെ സഹായി
*ബ്രഷ്നേവ് ശ്യാം - സുബ്ബയ്യ, തുമ്പിയുടെ വളർത്തു പിതാവ്
*ലക്ഷ്മി സനൽ - ചീരു, തുമ്പിയുടെ വളർത്തമ്മ
*കാതറിൻ റെജി - പവിത്ര, സുകുമാരൻ തമ്പിയുടെ മരുമകൾ
*കലാഭവൻ നന്ദന - ആവണി വർമ്മ, അവിനാശിന്റെ അനുജത്തി
*സിന്ധു ജേക്കബ് - മദർ സുപ്പീരിയർ
*ലാൽജിത്ത് - ജാക്സൺ, ഈശ്വർ രാജയുടെ സുഹൃത്ത്
*ക്രിസ് വേണുഗോപാൽ - രാംദാസ്
*ബ്ലെസി കുര്യൻ/നീരജ പിള്ള - ആൻ മാത്യൂസ്, ശ്രേയയുടെ സുഹൃത്തും ടിവി റിപ്പോർട്ടറും
*സാധിക വേണുഗോപാൽ - നന്ദിനി, ശ്രേയ, മാലുവിന്റെ പരേതയായ അമ്മ
*കൊല്ലം ഷാ - ധർമ്മേന്ദ്ര
*ഐശ്വര്യ വാര്യർ
*രേവതി കൃഷ്ണ
## സ്വീകരണം
സീരിയൽ ആരംഭിച്ചത് മുതൽ തിങ്കൾ മുതൽ വെള്ളി വരെ രാത്രി 8:30-നാണ് സംപ്രേക്ഷണം ചെയ്തത്, എന്നാൽ പ്രൈം ടൈം സ്ലോട്ടിലെ മറ്റ് പരമ്പരകളുമായി   താരതമ്യപ്പെടുത്തുമ്പോൾ കുറഞ്ഞ TRP റേറ്റിംഗ് കാരണം, 2021 നവംബർ 22 മുതൽ ഇത് ഉച്ചയ്ക്ക് 2:00 മണിക്ക് സംപ്രേക്ഷണം ചെയ്യാൻ തുടങ്ങി.  എന്നാൽ ഉച്ചകഴിഞ്ഞുള്ള സ്ലോട്ടിൽ ലഭിച്ച ഉയർന്ന TRP റേറ്റിംഗ് കാരണം, 2022 നവംബർ 28 മുതൽ തിങ്കൾ മുതൽ ശനി വരെ വൈകുന്നേരം 6:00 മണിക്ക് സീരിയൽ സംപ്രേക്ഷണം ചെയ്യാൻ തുടങ്ങി. അഭിനേതാക്കളുടെ തീയതിയിലെ പ്രശ്‌നങ്ങളും മോശം റേറ്റിംഗും കാരണം 2023 ഫെബ്രുവരി 11-ന് അവസാനിച്ചു.

## റഫറൻസുകൾ

വർഗ്ഗം:മലയാള ടെലിവിഷൻ പരിപാടികൾ
വർഗ്ഗം:ടെലിവിഷൻ പരിപാടികൾ
വർഗ്ഗം:ടെലിവിഷൻ പരമ്പരകൾ
വർഗ്ഗം:മലയാളം ടെലിവിഷൻ പരമ്പരകൾ
വർഗ്ഗം:ഏഷ്യാനെറ്റ് പരമ്പരകൾ
സേവ് ലക്ഷദ്വീപ് കാമ്പയിൻ

കേന്ദ്രഭരണപ്രദേശമായ ലക്ഷദ്വീപിൽ, അഡ്മിനിസ്ട്രേറ്റർ പ്രഫുൽ ഖോഡ പട്ടേൽ നടപ്പാക്കുന്ന ഭരണപരിഷ്കാരങ്ങൾക്കെതിരെ നടക്കുന്ന പ്രതിഷേധമാണ് സേവ് ലക്ഷദ്വീപ് കാമ്പയിൻ എന്നറിയപ്പെടുന്നത്. ഈ പരിഷ്കാരങ്ങളെ പ്രതിഷേധക്കാർ ജനവിരുദ്ധമെന്ന് വിശേഷിപ്പിക്കുന്നു.   വിവിധ മേഖലകളിൽ നിന്നായി പ്രഗത്ഭരായ വ്യക്തികളുടെ പിന്തുണയോടെയാണ് കാമ്പയിൻ ശക്തമായി മുന്നോട്ട് നീങ്ങുന്നത് 
## അവലംബം

വർഗ്ഗം:ലക്ഷദ്വീപ്
വർഗ്ഗം:ഇന്ത്യൻ രാഷ്ട്രീയം
പോർട്രെയ്റ്റ് ഓഫ് മാഡം പാസ്റ്റോറെറ്റ്

1791-ൽ ജാക്വസ്-ലൂയിസ് ഡേവിഡ്  വരച്ച ഛായാചിത്രമാണ് **പോർട്രെയ്റ്റ് ഓഫ് മാഡം പാസ്റ്റോറെറ്റ്**.  ഇത് അഡലെയ്ഡ് പാസ്റ്റോറെറ്റ് (വിവാഹത്തിനു മുമ്പുള്ള കുടുംബപ്പേര്  പിസ്കേറ്ററി ഡി വോഫ്രെലാൻഡ്) (1765-1843)  ആണ്  ചിത്രീകരിച്ചിരിക്കപ്പെട്ടിരിക്കുന്നത്. പാസ്റ്റോറെറ്റ് കുടുംബത്തിന്റെ സുഹൃത്തായിരുന്ന അദ്ദേഹം രാഷ്ട്രീയമായി കൂടുതൽ തീവ്രവാദിയായതിൽപ്പിന്നെ   1792-ൽ  ആ കുടുംബവുമായി ബന്ധം വേർപെടുത്തി.ഫിലിപ്പ്-ലോറന്റ് ഡി ജോബർട്ടിന്റെയും മാഡം ട്രൂഡൈന്റെയും ഛായാചിത്രങ്ങൾക്കൊപ്പം, ഫ്രഞ്ച് വിപ്ലവത്തിന്റെ മുന്നേറ്റം കാരണം അപൂർണ്ണമായി അവശേഷിക്കുന്ന മൂന്ന് ചിത്രങ്ങളിൽ ഒന്നായിരുന്നു ഇത്. മൂന്ന് വ്യക്തികളും അറസ്റ്റുചെയ്യപ്പെടുകയോ മറുനാടുകളിലേക്ക്  കുടിയേറുകയോ ചെയ്തു. കട്ടിലിൽ ഒരു ശിശുവിന്റെ തലയും കാണിച്ചിരിക്കുന്നു. ഇത്  അമേഡി ഡി പാസ്റ്റോറെറ്റ് ആണ്, ഭാവി ഭരണസമിതിയംഗം( കോൺസൈ ഡിറ്റാറ).     1826-ൽ ഇംഗ്രെസ് ഇവരുടെ ചിത്രം വരക്കുകയുണ്ടായി 

മാഡം പാസ്റ്റോറെറ്റ് ഉയർന്ന ക്ലാസിൽ നിന്നുള്ള ആളാണ്. എന്നാൽ സമ്പത്തിന്റെ ഏതൊരു പ്രദർശനവും സംശയത്തോടെ വീക്ഷിക്കപ്പെടുന്ന കാലഘട്ടത്തിന് അനുയോജ്യമായ രീതിയിൽ യാതൊരു ആഡംബരവുമില്ലാതെ ഇവിടെ വരച്ചിരിക്കുന്നു. പകരം അവരെ ഒരു വീട്ടമ്മയായും അമ്മയായും ചിത്രീകരിച്ചിരിക്കുന്നത് അവരുടെ ഗൃഹാതുരത്വത്തിന് ഊന്നൽ നൽകുന്നു. ഷോർട്ട് ബ്രഷ് സ്ട്രോക്കുകൾ ഉപയോഗിച്ച് സൃഷ്ടിച്ച ബ്ലോട്ടി ബാക്ക്ഗ്രൗണ്ട്, മാഡം പാസ്റ്റോറെറ്റിന്റെ കൈയിലെ തയ്യൽ സൂചി കാണാതെ പോയത് എന്നിവ ചിത്രം പൂർത്തിയാകാത്തതാണെന്ന് കാണിക്കുന്നു.

ഡേവിഡിന്റെ മരണസമയത്തും ഡേവിഡിന്റെ സ്റ്റുഡിയോയിൽ ഉണ്ടായിരുന്ന ഈ ചിത്രം അതിന്റെ വ്യവസ്ഥപ്രകാരം 400 ഫ്രാങ്കിന് വിൽക്കുകയും മാഡം പാസ്റ്റോറെറ്റിന്റെ ചെറുമകൾ, മാർക്വിസ് ഡി റൂഗെ ഡു പ്ലെസിസ്-ബെല്ലിയർ, നീ മേരി ഡി പാസ്റ്റോറെറ്റ് 1890-ൽ മരിക്കുന്നതുവരെ അവരുടെ കുടുംബത്തിൽ തുടരുകയും ചെയ്തു. 1884-ൽ മൊറൂയിലിലെ അവരുടെ ഗ്രാമഭവനത്തിൽ പൊതുജനങ്ങൾക്കായി പ്രദർശിപ്പിച്ചിരിക്കുന്നതുപോലെ ഇത് പട്ടികപ്പെടുത്തി  1890-ൽ ഒരു സന്ദർശകൻ ഇതിനെക്കുറിച്ച് വിവരിച്ചു. അവരുടെ ശേഖരങ്ങൾ 1897 മെയ് മാസത്തിൽ ലേലം ചെയ്തു. ഛായാചിത്രം 17900 ഫ്രാങ്കിന് 21 ലോട്ട് 21 ആയി എം. ചെറാമിക്ക് വിറ്റു  ഇത് 1967 മുതൽ ചിക്കാഗോയിലെ ആർട്ട് ഇൻസ്റ്റിറ്റ്യൂട്ടിൽ ഉണ്ട്.

## അവലംബം


വർഗ്ഗം:ചിക്കാഗോയിലെ ആർട്ട് ഇൻസ്റ്റിറ്റ്യൂട്ടിന്റെ ശേഖരത്തിലുള്ള ചിത്രങ്ങൾ
വർഗ്ഗം:സ്ത്രീകളുടെ ചിത്രങ്ങൾ
വർഗ്ഗം:ജാക്വസ്-ലൂയിസ് ഡേവിഡ് വരച്ച ചിത്രങ്ങൾ
വർഗ്ഗം:പൂർത്തിയാകാത്ത ചിത്രങ്ങൾ
ബഹ്ലൂൽ ലോധി

സയ്യിദ് ഭരണകാലത്ത് ദില്ലി സുൽത്താനത്തിൽ പഞ്ചാബിലെ സർഹിന്ദ് പ്രവിശ്യയിലെ ഗവർണറായിരുന്ന മാലിക് സുൽത്താൻ ഷാ ലോധിയുടെ അനിന്തിരവൻ ആയിരിന്നു ബഹ്ലൂൽ ലോധി(ഭ.കാ.1451–89). സുൽത്താൻ ഷായുടെ മരണശേഷം സർഹിന്ദിലെ ഗവർണറായ ബഹ്ലൂൽ ലോധി അവിടെ *അമീർ* (സൈന്യാധിപൻ) ആയി ഉയർത്തപ്പെട്ടു. പഞ്ചാബിലെ ശക്ത്തനും ധൈര്യശാലിയുമായ ഭാരണാധികാരിയായിരിന്നു ബഹ്ലൂൽ ലോധി. അദ്ദേഹം വിവിധ പ്രവിശ്യകളിലെ കലാപങ്ങൾ അടിച്ചമർത്തുകയും ബന്ധുക്കളായ അഫ്ഘാൻ പ്രഭുക്കൾക്ക് ഭൂമിയുടെ അധികാരം നൽകി വ്യാപകമായ രാഷ്ട്രീയപിന്തുണ നേടുകയും ചെയ്തു. 1451-ൽ അവസാനത്തെ സയ്യിദ് സുൽത്താനായിരുന്ന അലാവുദ്ധീൻ ആലം ഷായുടെ കീഴടങ്ങലിനുശേഷം ബഹ്ലൂൽ ലോധി ദില്ലി സുൽത്താനത്തിൻറെ ഭരണം ഏറ്റെടുക്കുകയും ലോധി രാജവംശം സ്ഥാപിക്കുകയും ചെയ്തു.

വർഗ്ഗം:ഇന്ത്യയിലെ രാജാക്കന്മാർ
പുല്ലമ്പിൽ ശങ്കരൻ മൂപ്പൻ

**ശങ്കരൻ മൂപ്പൻ** അഥവാ **പുല്ലമ്പിൽ ശങ്കരൻ പണിക്കർ** പഴശ്ശിരാജയുടെ ഈസ്റ്റ് ഇന്ത്യ കമ്പനിക്ക് എതിരെ പോരാടിയ സേനയിലെ പ്രധാനപ്പെട്ട പടതലവൻമാരിൽ ഒരാളാണ്.തലശ്ശേരിയിൽ ഒരു എട്ട്കെട്ടോട് കൂടിയ പ്രസിദ്ധ പുല്ലമ്പിൽ എന്ന തിയ്യർതറവാട്ടിൽ ആണ്  ശങ്കരൻ മൂപ്പന്റെ ജനനം, മാത്രവുമല്ല പുല്ലമ്പിൽ തറവാട്ടുകാർ പണ്ടുമുതലേ സമീപപ്രദേശത്തെ ബന്ധുകുടുംബമായ വാഴയിൽ മൂപ്പൻ, വാമല മൂപ്പൻ തുടങ്ങിയവരോടോത്ത് വൻതോതിൽ കടൽ വ്യാപാരവും, കപ്പലോട്ടത്തിലും ഏർപ്പെട്ടിരുന്നതായും ചരിത്ര തെളിവുകൾ ഉണ്ട്.

## ബ്രിട്ടീഷ്കാർക്ക് എതിരെ നടന്ന യുദ്ധം
മലബാർ മദ്രാസ് പ്രസിഡൻസിയിലായിരുന്നു. ബ്രിട്ടീഷുകാരുടെ ഭരണത്തിന് കീഴിൽ ജനങ്ങൾ മലബാറിൽ ബ്രിട്ടീഷുകാരെ ചെറുത്തുനിന്ന പ്രാദേശിക ഭരണാധികാരികളുമായി സംഘർഷമുണ്ടായിരുന്നു. കോട്ടയത്തെ രാജാവായ കേരള വർമ്മ പഴശ്ശിരാജയായിരുന്നു ഭരണാധികാരികളിൽ ഒരാൾ.  യുക്തിരഹിതമായ ഒരു റവന്യൂ നയം മൂലമാണ് സംഘർഷവും തുടർന്നുള്ള കലാപവും ഉണ്ടായത്, അത് 1796 മുതൽ 1805 വരെ നീണ്ടുനിന്നു. പഴശ്ശിരാജയുടെ സൈന്യത്തെ മറികടക്കാൻ ബ്രിട്ടീഷുകാർ ശ്രമിച്ചു. 

സംഘര്ഷകാലത്ത് പഴശ്ശിരാജയെ പ്രധിനിധ്യവവകരിച്ചു നായർ, കുറിച്യ യോദ്ധാക്കൾ കൂടാതെ നല്ല ഒരു ഭാഗം  തീയ്യ നേതാക്കൾ തന്നെ അണിനിരന്നിരുന്നു.  പഴശ്ശിരാജയുടെ സൈന്യാധിപനായിരുന്നു പുല്ലമ്പിൽ തറവാട്ടിലെ ശങ്കരൻ മൂപ്പൻ, അദ്ദേഹം പഴശ്ശിയുടെ പടയുടെ പഠതലവൻ ആയിരുന്നു. ഈ കമാൻഡർ ഉപയോഗിച്ച വാൾ ഇന്നും അവരുടെ തറവാട്ടിൽ സൂക്ഷിച്ചിട്ടുണ്ട്.  മുഗൾ സൈന്യം ഉപയോഗിച്ചിരുന്ന പേർഷ്യൻ ശൈലിയുടെ വളഞ്ഞ കോൺഫിഗറേഷനല്ല, യൂറോപ്യൻ ശൈലിയോട് സാമ്യമുള്ളതും നേരായതും ചൂണ്ടിയതുമായ വാളിന്റെ പ്രത്യേകതയാണ്. ബ്രിട്ടീഷുകാരുമായുള്ള യുദ്ധത്തിൽ നിരവധി തിയ്യ യോദ്ധാക്കൾ ജീവൻ ബലിയർപ്പിച്ചു. ശങ്കരന്റെ നേതൃത്വത്തിൽ രാജയുടെ സൈന്യം ബ്രിട്ടീഷ് പോസ്റ്റുകൾ ആക്രമിക്കുകയും രാജാവിനെ പിടികൂടുന്നത് തടയുകയും ചെയ്തു. എന്നാൽ കേണൽ സ്റ്റീവൻസന്റെ നേതൃത്വത്തിലുള്ള ബ്രിട്ടീഷ് സേന ആധുനിക ആയുധങ്ങൾ ഉപയോഗിച്ചു, കൂടാതെ മികച്ച സൈനികരുണ്ടായിരുന്നു, അവർ വാളുകളും കുന്തങ്ങളും ഉപയോഗിച്ച് രാജയുടെ സൈന്യത്തെ മുൻപിൽ നയിച്ചു. 

പഴശ്ശിരാജയും കൂട്ടരും ഒളിയുദ്ധങ്ങൾ ആയിരുന്നു ഒരു പരുതിവരെ ചെറുത്ത് നിന്നത്. പഴശ്ശി രാജ പിന്നീട് 1805 നവംബർ 30ന് യുദ്ധത്തിന്റെ അവസാനം കൊല്ലപ്പെട്ടു. കമാൻഡർ ശങ്കരൻ മൂപ്പനും  അദ്ദേഹത്തിന്റെ സൈന്യവും ശക്തരായ ബ്രിട്ടീഷ് സൈന്യത്തിന് തുല്യമായിരുന്നില്ല തികച്ചു ഈസ്റ്റ് ഇന്ത്യ കമ്പനിയുടെ സേനയ്ക്ക് എതിരെ പോരാടി എങ്കിലും പിൻവാങ്ങേണ്ടി വന്നു, എല്ലാവരും കൊല്ലപ്പെട്ടു.  ക്രമേണ പ്രവിശ്യാ ഭരണാധികാരികളിൽ നിന്നുള്ള ചെറുത്തുനിൽപ്പ് കുറയുകയും ബ്രിട്ടീഷ് സൈന്യം മലബാറിന്റെ പൂർണ നിയന്ത്രണം ഏറ്റെടുക്കുകയും ചെയ്തു.  വീട് പുല്ലമ്പിൽ വീട്ടിൽ കമാൻഡർ ശങ്കരൻ മൂപ്പന്റെ ചരിത്രപരമായ ധീരത ഇന്നും പുലമ്പിൽ തറവാട്ട് ചുവരുകളിൽ പ്രതിധ്വനിക്കുന്നു.

## അവലംബം
സിദ്ധർ

[ലഘുചിത്രം| [അഗസ്ത്യൻ, ആദ്യത്തെ സിദ്ധർ]]
[ലഘുചിത്രം| പംബത്തി സിഢര് ചെയ്തത് സംനിധി [മരുതമലൈ മുരുകൻ ക്ഷേത്രം|മരുദമലൈ ക്ഷേത്രം]]
**സിദ്ധർ** (തമിഴ്: *சித்தர்*) എന്ന തമിഴ് പദം സൂചിപ്പിക്കുന്നത് സിദ്ധി നേടിയ, അതായത് അഷ്ടസിദ്ധികളും ആർജിച്ച മഹാപുരുഷന്മാരെയാണ്.  

ചരിത്രപരമായി, ആദ്യകാല തമിഴകത്ത് അധ്യാപനത്തിലും തത്ത്വചിന്തയിലും ഏറെ സ്വാധീനം ചെലുത്തിയിരുന്ന ദേശാടകന്മാരായിരുന്നു സിദ്ധന്മാർ. ശാസ്ത്രം, സാങ്കേതികവിദ്യ, ജ്യോതിശാസ്ത്രം, സാഹിത്യം, ലളിതകലകൾ, സംഗീതം, നാടകം, നൃത്തം എന്നിവയിൽ അവർ അറിവുള്ളവരായിരുന്നു. കൂടാതെ സാധാരണക്കാർക്ക്  രോഗങ്ങളിൽ ചികിത്സയും ഭാവിയെക്കുറിച്ചുള്ള ഉപദേശവും അവർ നൽകി. അവരുടെ ചില പ്രത്യയശാസ്ത്രങ്ങൾ ആദ്യ സംഘകാലത്ത് രൂപം കൊണ്ടതായി  കണക്കാക്കപ്പെടുന്നു.   

## സിദ്ധർ
അബിതാന ചിന്താമണി എൻസൈക്ലോപീഡിയയിൽ താഴെ പറയുന്ന 18  സിദ്ധരുടെ പേരുകൾ ഉണ്ട്. എന്നാൽ അഗസ്ത്യ മഹർഷി പ്രസ്താവിക്കുന്നത് ഇവർക്ക് മുൻപും പിൻപുമായി വേറേയും നിരവധി പേരുണ്ടെന്നാണ്.

### 18 സിദ്ധർ
ലഘുചിത്രം| കരുവൂരാർ.
തമിഴ് സിദ്ധ പാരമ്പര്യത്തിൽ 18 സിദ്ധന്മാരുണ്ട്:  

# നന്ദീശ്വരർ
# തിരുമൂലർ
# അഗസ്ത്യൻ
# കമലമുനി
# പതഞ്ജലി
# കോരക്കാർ
# സുന്ദരാനന്ദർ
# കൊങ്ങണർ
# ചട്ടൈ മുനി
# വാത്മീകി
# രാമദേവർ
# ധന്വന്തരി
# ഇടൈക്കാടർ
# മച്ച മുനി
# കരുവൂരാർ
# ബോഗർ
# പാമ്പാട്ടി സിദ്ധർ
# കുതംപൈചിത്തർ

## ഇതും കാണുക

* അഭിന ചിന്താമണി
* അവ്വയാർ
* നായനാർ
* സിദ്ധ
* തിരുമന്ധിരം

## അവലംബം

 

## ബാഹ്യ ലിങ്കുകൾ

* തമിഴ് സിദ്ധർ വിവര പേജ് 
* ശൈവിസം ഹോം പേജ്
* 18 സിദ്ധർ 
* 18 സിദ്ധർ വിശദാംശങ്ങൾ 
വർഗ്ഗം:തമിഴ് സാഹിത്യം
കൈതേരി അമ്പു നായർ

പഴശ്ശി കേരളവർമ രാജാവിന്റെ മന്ത്രിയും പടനായകരിൽ ഒരാളും തമ്പുരാന്റെ പത്നിയായ മാക്കത്തിന്റെ സഹോദരനുമായിരുന്നു **കൈതേരി അമ്പു നായർ**. ബ്രിട്ടീഷ് അധിനിവേശത്തിനെതിരെയുള്ള പോരാട്ടങ്ങളിൽ പഴശ്ശിയോടൊപ്പം അമ്പുവും പങ്കു ചേർന്നിരുന്നു.
## അവലംബം

വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
പോർട്രെയ്റ്റ് ഓഫ് കൂപ്പർ പെൻറോസ്

1802-ൽ ജാക്വസ്-ലൂയിസ് ഡേവിഡ് ക്യാൻവാസിൽ വരച്ച എണ്ണച്ചായ ചിത്രമാണ് **പോർട്രെയ്റ്റ് ഓഫ് കൂപ്പർ പെൻറോസ്** .

## അവലംബം

വർഗ്ഗം:ജാക്വസ്-ലൂയിസ് ഡേവിഡ് വരച്ച ചിത്രങ്ങൾ
എലിസ ഡ്രാപ്പർ

**എലിസ ഡ്രെപ്പർ** (5 ഏപ്രിൽ 1744 - 3 ഓഗസ്റ്റ് 1778) എന്നായരുന്നു പേരെങ്കിലും  *ലോറൻസ് സ്റ്റെർണിന്റെ എലിസ* എന്നാണ് അവർ പരക്കെ  അറിയപ്പെട്ടത്. ഈസ്റ്റ് ഇന്ത്യ കമ്പനിയിലെ ഒരു ഉദ്യോഗസ്ഥന്റെ മകളായ എലിസ ഇന്ത്യയിലെ വൈവിധ്യങ്ങളെ കുറിച്ചു പഠനങ്ങൾ നടത്തി, അവിടെയുള്ള ജീവിതവും ആചാരങ്ങളും വ്യക്തമായി വിവരിച്ചനീണ്ടതും രസകരവുമായ കത്തുകൾ  സ്റ്റേണിനെഴുതി.   ഇവ പിന്നീട്  **Letters Written Between Yorick and Eliza**  എന്ന പേരിൽ പുസ്തകരൂപത്തിൽ പ്രകാശിതമായി.  ഇന്ത്യയെ കുറിച്ചുള്ള ബിട്ടീഷ് രേഖകളിൽ ഏറെ പ്രധാനപ്പെട്ട രേഖകളിൽ ഒന്നായിരുന്നു അത്.  ഇന്ന് സെന്റിമെന്റൽ ജേർണൽ  എലിസക്കുള്ള ജേണൽ എന്നീ പുസ്തകങ്ങളിൽ സ്റ്റേർൺ  എലിസയെ  അനുസ്മരിച്ചിട്ടുണ്ട്.  സ്റ്റെർണിന്റെ സ്വാധീനമാണ് എലിസയുടെ  വികസിപ്പിച്ച സാഹിത്യ പ്രതിഭയെ വികസിപ്പിച്ചത്.   

## ചരിത്രം
1744 ഏപ്രിൽ 5-ന് ഇന്ത്യയിലെ ആൻജെങ്കോയിലാണ് എലിസബത്ത് സ്‌ക്ലേറ്റർ ജനിച്ചത്.  മേ സ്‌ക്ലേറ്ററിന്റെയും  ചാൾസ് വൈറ്റ്‌ഹില്ലിന്റെ മകളായ ജൂഡിത്ത് വൈറ്റ്‌ഹില്ലിന്റെയും മൂത്ത മകളായിരുന്നു അവർ.  മേ സ്ക്ളേറ്റർ  ഈസ്റ്റ് ഇന്ത്യാ കമ്പനിയുടെ സർവീസിലായിരുന്നു.  അദ്ദേഹം 1746-ൽ മരിച്ചു, അവളുടെ അമ്മ ഒരുപക്ഷേ 1748-ഓടെ മരിച്ചു, മൂന്ന് പെൺമക്കളും പിന്നീട് അവരുടെ മുത്തച്ഛനായ ചാൾസ് വൈറ്റ്ഹില്ലിനൊപ്പം ബോംബെയിൽ താമസിച്ചു.  1754-ൽ, പെൺകുട്ടികളെ ഇംഗ്ലണ്ടിലെ ഒരു ബോർഡിംഗ് സ്കൂളിലേക്ക് അയച്ചു, അവരുടെ അമ്മാവനും അമ്മായിയുമായ തോമസിനും എലിസബത്ത് പിക്കറിംഗിനുമൊപ്പം അവധിക്കാലം ചെലവഴിച്ചു.  എലിസയും അവളുടെ സഹോദരിമാരും 1757-ൽ ബോംബെയിലുള്ള മുത്തച്ഛന്റെ അടുത്തേക്ക് പിന്നീട് മടങ്ങി.
## വിവാഹ ജീവിതം
1758 ജൂലൈ 27-ന് വില്യം ഹെൻറി ഡ്രെപ്പറുടെ മകൻ ഡാനിയൽ ഡ്രേപ്പറുമായി (1726-1805) എലിസയെ 14-ാം വയസ്സിൽ വിവാഹം കഴിച്ചു. മനില പിടിച്ചടക്കിയ ജനറൽ സർ വില്യം ഡ്രെപ്പറുടെ ബന്ധുവായിരുന്നു അവളുടെ ഭർത്താവ്.  എലിസയ്ക്ക് രണ്ട് കുട്ടികളുണ്ടായിരുന്നു, ഒരു മകൻ 1759-ൽ ജനിച്ചു, ഒമ്പത് വർഷത്തിന് ശേഷം ഇംഗ്ലണ്ടിൽ മരിച്ചു, ഒരു മകൾ, എലിസബത്ത്, 1761-ൽ ജനിച്ചു. അവളുടെ സഹോദരി മേരി റോസൺ ഹാർട്ട് ബോഡാമിനെ വിവാഹം കഴിച്ചു, അവളുടെ സഹോദരി ലൂയിസ് കേണൽ ചാൾസ് പെംബിളിനെ വിവാഹം കഴിച്ചു.

1765-ൽ ഡ്രേപ്പർമാർ ഇംഗ്ലണ്ട് സന്ദർശിച്ചു, അവരുടെ കുട്ടികളെ വിദ്യാഭ്യാസത്തിനായി വീട്ടിലേക്ക് കൊണ്ടുവന്നു. 1766-ൽ ഡാനിയൽ ബോംബെയിൽ തിരിച്ചെത്തിയപ്പോൾ എലിസ ഇംഗ്ലണ്ടിൽ താമസിച്ചു.  1767-ന്റെ തുടക്കത്തിൽ, സർ വില്യം ജെയിംസിന്റെ സുഹൃത്ത്, കോമോഡോറിന്റെ ഭാര്യ ശ്രീമതി ജെയിംസിന്റെ സോഹോയിലെ വീട്ടിൽ താമസിക്കുമ്പോൾ, നോവലിസ്റ്റ് ലോറൻസ് സ്റ്റെർണിനെ കണ്ടുമുട്ടി.
## അവലംബങ്ങൾ

വർഗ്ഗം:ബ്രിട്ടീഷ് ഈസ്റ്റ് ഇന്ത്യ കമ്പനി
വർഗ്ഗം:ഏപ്രിൽ 5-ന് ജനിച്ചവർ
വർഗ്ഗം:1744 -ൽ ജനിച്ചവർ
വർഗ്ഗം:ഓഗസ്റ്റ് 3-ന് മരിച്ചവർ
വർഗ്ഗം:1778-ൽ മരിച്ചവർ
വർഗ്ഗം:ബ്രിട്ടീഷ് എഴുത്തുകാർ
ആലിരെസ ഫിറൗസ്ജ

ഒരു ഇറാനിയൻ-ഫ്രഞ്ച് ചെസ്സ് ഗ്രാൻഡ്മാസ്റ്ററും ലോക റാങ്കിംഗിൽ രണ്ടാം സ്ഥാനത്തുള്ള കളിക്കാരനുമാണ് **ആലിരെസ ഫിറൗസ്ജ** (, ; ജനനം 18 ജൂൺ 2003). 2800-ന് മുകളിൽ റേറ്റുചെയ്ത ഏറ്റവും പ്രായം കുറഞ്ഞ കളിക്കാരനായ അദ്ദേഹം, 2022-ൽ അടുത്ത കാൻഡിഡേറ്റ് ടൂർണമെന്റിന് യോഗ്യത നേടിക്കഴിഞ്ഞു.

ഇറാനിൽ ജനിച്ച ഫിറൗസ്ജ എട്ട് വയസ്സുള്ളപ്പോൾ ചെസ്സ് കളിക്കാൻ തുടങ്ങി. 12-ാം വയസ്സിൽ, ഇറാനിയൻ ചെസ് ചാമ്പ്യൻഷിപ്പിലെ ഏറ്റവും പ്രായം കുറഞ്ഞ ജേതാവായി അദ്ദേഹം മാറി, ആ വർഷം തന്നെ അന്താരാഷ്ട്ര മാസ്റ്റർ പട്ടവും തന്റെ ആദ്യത്തെ ഗ്രാൻഡ്മാസ്റ്റർ മാനദണ്ഡവും നേടി. 14-ാം വയസ്സിൽ ഗ്രാൻഡ്മാസ്റ്റർ പട്ടം നേടി. 15-ാം വയസ്സിൽ 2018 ലോക റാപ്പിഡ് ചെസ് ചാമ്പ്യൻഷിപ്പിൽ ആറാം സ്ഥാനത്തെത്തി. 16-ആം വയസ്സിൽ, 2700 റേറ്റിംഗിൽ എത്തുന്ന ഏറ്റവും പ്രായം കുറഞ്ഞ രണ്ടാമത്തെ കളിക്കാരനായി ഫിറൗസ്ജ മാറി, 2019 ലോക റാപ്പിഡ് ചെസ് ചാമ്പ്യൻഷിപ്പിൽ മാഗ്നസ് കാൾസണിന് പിന്നിൽ രണ്ടാമതെത്തി. 2021 നവംബറിൽ, 18 വയസ്സുള്ളപ്പോൾ, അദ്ദേഹം ഫിഡെ ഗ്രാൻഡ് സ്വിസ് ടൂർണമെന്റും യൂറോപ്യൻ ടീം ചെസ് ചാമ്പ്യൻഷിപ്പിൽ വ്യക്തിഗത സ്വർണ്ണ മെഡലും നേടി. ഈ പ്രകടനങ്ങൾ അദ്ദേഹത്തിന്റെ റേറ്റിംഗ് 2800-ന് മുകളിൽ ഉയർത്തി, അതോടെ 2800 റേറ്റിങ്ങ് കടക്കുന്ന ഏറ്റവും പ്രായം കുറഞ്ഞ കളിക്കാരനെന്ന കാൾസന്റെ റെക്കോർഡ് തകർക്കുകയും ചെയ്ത് ലോക റാങ്കിംഗിൽ രണ്ടാം സ്ഥാനത്തെത്തി.

ഇസ്രായേലി ചെസ്സ് കളിക്കാർക്കെതിരായ ഇറാന്റെ നയങ്ങൾ കാരണം 2019 ൽ ഫിറൗസ്ജ ഇറാനിയൻ ചെസ് ഫെഡറേഷൻ വിട്ടു. 2021 പകുതി വരെ അദ്ദേഹം FIDE പതാകയ്ക്ക് കീഴിൽ കളിച്ചു, അദ്ദേഹം അതിനകം താമസിച്ചിരുന്ന ഫ്രാൻസിനെ പ്രതിനിധീകരിക്കാൻ തുടങ്ങുകയും ഒരു ഫ്രഞ്ച് പൗരനായിത്തീരുകയും ചെയ്തു. 

## ആദ്യകാലജീവിതം
2003 ജൂൺ 18 -ന് ബബൊലിൽ ജനിച്ച ഫിറൗസ്ജ എട്ടാം വയസ്സിലാണ് ചെസ്സ് കളിക്കാൻ തുടങ്ങിയത്.

## ചെസ്സ് കരിയർ

## അവലംബങ്ങൾ

## പുറത്തേക്കുള്ള കണ്ണികൾ

വർഗ്ഗം:ചെസ്സ് ഒളിമ്പ്യാഡിൽ മത്സരിച്ചവർ
വർഗ്ഗം:ചെസ്സ് ഗ്രാൻഡ്മാസ്റ്റർമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:2003-ൽ ജനിച്ചവർ
പീറ്റർ നോക്സ്

ഡി പീറ്റർ നോക്സ് ( Peter Knox)

1871 ൽ ജനിച്ച ഡി. പീറ്റർ നോക്സ് സുവിശേഷ പ്രവർത്തനങ്ങൾക്കായും ജീവകാരുണ്യ പ്രവർത്തികൾക്കായും സ്വയം സമർപ്പിച്ച വ്യക്തിയായിരുന്നു. വളരെ ചെറിയ പ്രായത്തിൽ തന്നെ  സ്വന്തം ജീവിത നിയോഗം തിരിച്ചറിഞ്ഞ, അദ്ദേഹത്തിൻ്റെ ആദ്യകാലനാമം പത്രോസ് എന്നാണ്. നാഗർകോവിലിലെ വൈദിക സെമിനാരിയിൽ നിന്നും വൈദിക പഠനം പൂർത്തിയാക്കിയ അദ്ദേഹത്തിന് ,സുവിശേഷ പ്രവർത്തകനായിരുന്ന, ഇംഗ്ലണ്ട് സ്വദേശി ഫോസ്റ്റർ ആണ് നോക്സ് എന്ന പേര് നൽകിയത്. 

ഒരു വൈദിക അധ്യാപകനായാണ് തൻ്റെ പ്രവർത്തനമേഖല അദ്ദേഹം ആരംഭിച്ചത്. അദ്ദേഹം തന്നെ സ്ഥാപിച്ച ആറയൂർ സിഎസ്ഐ ചർച്ചിലെ ശുശ്രൂഷകനായിട്ടായിരുന്നു വൈദിക ശുശ്രൂഷ മേഖലയുടെ തുടക്കം .തുടർന്ന് കോടങ്കര ,പാറശാല, പളുകൽ , ഐരേണിപുരം, മാഞ്ചിറ തുടങ്ങിയ പള്ളികളിലെ വിജയകരമായ സേവനത്തിനുശേഷം പളുകൽ സഭയിൽ നിന്നും 1936ൽ വിരമിച്ചു.

ജീവിതകാലം

1871- 1969

ജീവിതരേഖ

ദാവീദിൻ്റെയും സുന്ദരത്തിൻ്റെയും മകനായി ,തിരുവനന്തപുരം പാറശാലയ്ക്കടുത്ത് ആറയൂരിൽ  ഇടത്തറ കുടുംബത്തിലാണ് അദ്ദേഹം ജനിച്ചത്.  പേതുരു എന്നായിരുന്നു യഥാർത്ഥ പേര്. പത്രോസ് എന്നതിൻ്റെ തമിഴ് ഉച്ചാരണം ആണ് പേതുരു. നോക്സ് (Knox) എന്ന പേര് ലഭിച്ചപ്പോൾ പത്രോസ്, പീറ്റർ ആയി മാറുകയും അദ്ദേഹം പീറ്റർ നോക്സ് എന്ന പേരിൽ അറിയപ്പെടുകയും ചെയ്തു .

ഭാര്യ ജ്ഞാനസുന്ദരി .മൂന്ന് പെൺകുട്ടികളും ആറ് ആൺകുട്ടികളും അടങ്ങുന്ന ഒൻപത് മക്കൾ. 

വിദ്യാഭ്യാസം

നാഗർകോവിലിലെ വൈദിക സെമിനാരിയിൽ നിന്നും വൈദിക വിദ്യാഭ്യാസം.

സംഭാവനകൾ

ഇന്ന് ആറയൂർ ഡിസ്ട്രിക്ട് ചർച്ച് ആയി അറിയപ്പെടുന്ന ആറയൂർ സിഎസ്ഐ പള്ളി സ്ഥാപിച്ചത് പീറ്റർ നോക്സ് ആണ്. ആറയൂർ 

ഉൾപ്പെടെ കോടങ്കര, പാറശ്ശാല, പളുകൽ, ഐരേണിപുരം , പൂവത്തൂർ ,മാഞ്ചിറ,  കുന്നത്തൂർ ,കാക്കറവിള എന്നീ സഭകളിൽ ശുശ്രൂഷകനായി പ്രവർത്തിക്കുകയും ജനങ്ങളുടെ ആത്മീയോന്നതിക്ക് വേണ്ടി പ്രയത്നിക്കുകയും ചെയ്തു.പളുകൽ സഭയിലെ ശുശ്രൂഷ യിൽ നിന്ന് വിരമിച്ച ശേഷം സി എസ് ഐ അമരവിള യിൽ റവ: ഡി.എസ് സഹായദാസിനെ ശുശ്രൂഷ യിൽ സഹായിച്ചിരുന്നു.
സ്റ്റേജസ് ഓഫ് ക്രൂവൽറ്റി

ഫോർഡ് മഡോക്സ് ബ്രൗൺ വരച്ച ഓയിൽ-ഓൺ-കാൻവാസ് പെയിന്റിംഗാണ് **സ്റ്റേജസ് ഓഫ് ക്രൂവൽറ്റി.** 1856 മുതൽ 1890 വരെ നീണ്ട കാലയളവിൽ അദ്ദേഹം പെയിന്റിംഗിൽ പ്രവർത്തിച്ചു. മാഞ്ചസ്റ്റർ ആർട്ട് ഗാലറിയാണ് ഈ ചിത്രം പ്രദർശിപ്പിച്ചിരിക്കുന്നത്.

സ്‌റ്റോളൺ പ്ലഷേഴ്‌സ് ആർ സ്വീറ്റ് എന്നായിരുന്നു ചിത്രത്തിന് ആദ്യം പേരിട്ടിരുന്നത്. എന്നാൽ ഏകദേശം 1860-ഓടെ സ്റ്റേജസ് ഓഫ് ക്രൂവൽറ്റി എന്ന പേരിലേയ്ക്ക് മാറ്റി. വഴക്കിനെത്തുടർന്ന് ഒരു സ്ത്രീ കാമുകനിൽ നിന്ന് പിന്മാറുന്നത് ചിത്രീകരിച്ചിരിക്കുന്ന ആർതർ ഹ്യൂസിന്റെ 1856-ലെ ഏപ്രിൽ ലവ് എന്ന പെയിന്റിംഗിൽ നിന്നും വില്യം ഹോഗാർഥിന്റെ ദ ഫോർ സ്റ്റേജസ് ഓഫ് ക്രുവൽറ്റിയിൽ നിന്നും പ്രചോദനം ഉൾക്കൊണ്ടാണ് ഈ രചനയ്ക്ക് പ്രചോദനം ലഭിച്ചത്. 

ഹൊഗാർട്ടിന്റെ സീരീസ് പോലെ, ബ്രൗണിന്റെ പെയിന്റിംഗും ഒരേ കഥാപാത്രത്തിന്റെ ജീവിതത്തിൽ പ്രത്യേക എപ്പിസോഡുകൾ കാണിക്കുന്നു, ഈ സാഹചര്യത്തിൽ ഒരേ ക്യാൻവാസിൽ ആണെങ്കിലും, ക്രൂരനായ ഒരു കുട്ടി ക്രൂരനായ മുതിർന്നയാളായി വളരുന്നു.

ബ്രൗണിന്റെ പെയിന്റിംഗിൽ, ചുവന്ന വസ്ത്രവും വെള്ള ബോണറ്റും ധരിച്ച ഒരു പെൺകുട്ടി, കൽപ്പടവുകളുടെ ഒരു പടിക്കെട്ടിന്റെ അടിയിൽ ഇരിക്കുന്നതായി ചിത്രീകരിച്ചിരിക്കുന്നു. വെറുപ്പോടെ അവരുടെ ബ്ലഡ്‌ഹൗണ്ടിനെ ലൗവ്-ലൈസ്-ബ്ലീഡിങിന്റെ തണ്ടുകൊണ്ട് അടിക്കുമ്പോൾ നായ ഒരു പാദം ഉയർത്തി പ്രതിഷേധിക്കുന്നു. അവരുടെ പുറകിൽ, കോണിപ്പടിയുടെ അരികിലുള്ള ഒരു ഇഷ്ടിക ഭിത്തിയിൽ ഇരുന്നു ഒരു യുവതി മതിലിന് പിന്നിലെ ഒരു ലിലാക്ക് കുറ്റിക്കാട്ടിൽ മറഞ്ഞിരിക്കുന്ന ഒരു പുരുഷനിൽ നിന്ന് പിന്തിരിയുന്നു. പുരുഷൻ - അവരുടെ കാമുകൻ - സ്ത്രീയുടെ വലത് കൈയും പിടിച്ച് ഒരു മതിലിന് മുകളിലൂടെ വിലാപത്തോടെ നോക്കുന്നു. പക്ഷേ പശ്ചാത്താപമില്ലാതെ അവനെ നിരസിക്കുന്ന അവർ ഒരു വെളുത്ത ജാക്കറ്റ് ധരിച്ചിരിക്കുന്നു, ഒപ്പം ലെയ്സ് കോളറും കഫും നീളമുള്ള നീല പാവാടയും; ചുവന്ന പൂക്കൾ, ഒരുപക്ഷേ ജെറേനിയം, അവരുടെ ജാക്കറ്റിൽ ഇട്ടിരിക്കുന്നു, അവർ അവരുടെ ഇടതു കൈയിൽ പൂർത്തിയാകാത്ത എംബ്രോയ്ഡറിയുടെ ഒരു കഷണം പിടിച്ചിരിക്കുന്നു. വലതുവശത്ത്, ബിൻഡ്‌വീഡ് (കൺവോൾവുലസ്) പടികൾക്കരികിലുള്ള ബാലസ്‌ട്രേഡിലേക്ക് കയറുന്നു.

പൂക്കൾ പ്രതീകാത്മകമാണ്, പൂക്കളുടെ വിക്ടോറിയൻ ഭാഷയിൽ അവയുടെ സ്വീകാര്യമായ അർത്ഥങ്ങൾ പ്രതിഫലിപ്പിക്കുന്നു. ലൗവ്-ലൈസ്-ബ്ലീഡിങ് പ്രത്യാശയില്ലാത്തതിനെ സൂചിപ്പിക്കുന്നു. ആദ്യ പ്രണയത്തിനുള്ള പർപ്പിൾ ലിലാക്ക്; കെടുത്തിയ പ്രതീക്ഷകൾക്കുള്ള ബൈൻഡ്‌വീഡും (കൺവോൾവുലസ്). ജെറേനിയത്തിന്റെ അർത്ഥങ്ങളിലൊന്ന് വഞ്ചനയാണ്.

തുടക്കത്തിൽ ബ്രൗണിന്റെ രണ്ടാമത്തെ മകളായ കാതറിനിലും പിന്നീട് കാതറിൻ്റെ സ്വന്തം മകൾ ജൂലിയറ്റിലും ഈ പെൺകുട്ടിയുടെ മാതൃകയാക്കി.

ഒരു കമ്മീഷനില്ലാതെ ബ്രൗൺ ജോലി ആരംഭിച്ചു. പിന്നീട് അത് വർഷങ്ങളോളം നീണ്ടുനിന്നു. ഹെൻറി ബോഡിംഗ്ടൺ എന്ന ബ്രൂവറിനായി ഇത് ഒടുവിൽ പൂർത്തിയായി.

പെയിന്റിംഗിന്റെ വാട്ടർ കളർ പതിപ്പുകൾ ടേറ്റ് ബ്രിട്ടന്റെയും ആഷ്മോലിയൻ മ്യൂസിയത്തിന്റെയും കൈവശമുണ്ട്.
## അവലംബം
* ''Stages of Cruelty'', Manchester Art Gallery
* ''Art of Ford Madox Brown'', Kenneth Bendiner p.97-98
* Chalk Drawing - ''Stages of Cruelty'' , Birmingham Museums and Art Gallery
* Watercolour - ''Stages of Cruelty'', Tate Gallery
* Watercolour - ''Stages of Cruelty'' , Ashmolean Museum
* ''Stages of Cruelty'' by Ford Madox Brown , BBC Your Paintings

വർഗ്ഗം:കുട്ടികളുടെ ചിത്രങ്ങൾ
വർഗ്ഗം:ഫോർഡ് മഡോക്സ് ബ്രൗൺ ചിത്രീകരിച്ച ചിത്രങ്ങൾ
വിഭൂതി ബുധൻ

ചില ക്രൈസ്തവ സഭകളിൽ  വലിയനോമ്പ് ആരംഭിക്കുന്ന ദിനമാണ് **വിഭൂതി ബുധൻ** അഥവാ **ക്ഷാരബുധൻ** (ഇംഗ്ലീഷ്: Ash Wednesday). കത്തോലിക്കാ സഭയിലെ റോമൻ റീത്തിനു പുറമേ ആംഗ്ലിക്കൻ, ലൂഥറൻ, മെഥഡിസ്റ്റ് തുടങ്ങി പാശ്ചാത്യ പാരമ്പര്യത്തിലുള്ള മറ്റ് പല സഭകളിലും ഈ ദിനം ആചരിക്കുന്നുണ്ട്. ഈ ദിവസം ദിവ്യബലിക്കും അനുതാപ പ്രാർത്ഥനകൾക്കും ശേഷം വിശ്വാസികളുടെ നെറ്റിയിൽ ചാരം (വിഭൂതി) പൂശുന്ന ചടങ്ങിൽ നിന്നാണ് ഈ ദിവസത്തെ വിഭൂതി ബുധൻ എന്നറിയപ്പെടുന്നത്.

തലേ വർഷത്തെ ഓശാന ഞായർ ശുശ്രൂഷകളിൽ ഉപയോഗിച്ച കുരുത്തോലകൾ കത്തിച്ച ചാരമാണ് നെറ്റിയിൽ പൂശാൻ ഉപയോഗിക്കുന്നത്. വിശ്വാസികളുടെ നെറ്റിയിൽ ചാരം പൂശുന്ന വേളയിൽ വൈദികൻ "അനുതപിച്ച് സുവിശേഷത്തിൽ വിശ്വസിക്കുക" എന്നോ "മനുഷ്യാ, നീ മണ്ണാകുന്നു മണ്ണിലേക്കു തന്നെ മടങ്ങുകയും ചെയ്യും" എന്നിങ്ങനെയുള്ള വാചകങ്ങൾ ചൊല്ലാറുണ്ട്.
## ചിത്രസഞ്ചയം

Image:BurnPalmsAshWednesday.jpg|ഒരു ശെമ്മാശൻ  ഓശാന കുരുത്തോലകൾ കത്തിച്ച്  ചാരം തയ്യാറാക്കുന്നു.
Image:US_Navy_060301-N-5686B-001_USS_Kitty_Hawk_(CV_63),_Chaplain,_Lt._Matthias_Rendon_blesses_ashes,_during_an_Ash_Wednesday_service_held_on_board_Commander_Fleet_Activities_Yokosuka.jpg| വൈദികൻ വിഭൂതി (ചാരം) ആശീർവദിക്കുന്നു.
Image:US Navy 080206-N-7869M-057 Electronics Technician 3rd Class Leila Tardieu receives the sacramental ashes during an Ash Wednesday celebration.jpg|വൈദികൻ വിശ്വാസികളുടെ നെറ്റിയിൽ ചാരം പൂശുന്നു.

## അവലംബങ്ങൾ

വർഗ്ഗം:ക്രിസ്ത്യൻ വിശേഷദിനങ്ങൾ
ക്ഷിതിമോഹൻ സെൻ

ഇന്ത്യക്കാരനായ ഒരു എഴുത്തുകാരനും പണ്ഡിതനുമായിരുന്നു **ക്ഷിതിമോഹൻ സെൻ** (2 ഡിസംബർ 1880 - 12 മാർച്ച് 1960). ബനാറസിലെ ക്വീൻസ് കോളേജിൽ നിന്ന് സംസ്കൃതം എം എ ബിരുദം നേടിയ അദ്ദേഹം സംസ്കൃതം പ്രൊഫസറായി ജോലി ചെയ്തു.

ബംഗാളിലെ (ഇപ്പോൾ ബംഗ്ലാദേശിൽ) സോനാരംഗിൽ നിന്നുള്ള ഒരു വൈദ്യ കുടുംബത്തിലാണ് അദ്ദേഹം ജനിച്ചത്. ചമ്പ സംസ്ഥാനത്തിലെ വിദ്യാഭ്യാസ വകുപ്പിലാണ് അദ്ദേഹം തന്റെ പ്രവർത്തന ജീവിതം ആരംഭിച്ചത്. 1908-ൽ രവീന്ദ്രനാഥ ടാഗോറിന്റെ ആഹ്വാനപ്രകാരം അദ്ദേഹം ബ്രഹ്മചാര്യാശ്രമത്തിൽ   ചേർന്നു. പിന്നീട് വിദ്യാഭവനിലെ അദ്ധ്യക്ഷൻറെ ചുമതലയും നിർവഹിച്ചു. വിശ്വഭാരതിയുടെ ആദ്യ ദേശികോത്തം (1952) ആയിരുന്നു. വിശ്വഭാരതി സർവ്വകലാശാലയിലെ ആക്ടിംഗ് *[[വൈസ്-ചാൻസലർ|ഉപാചാര്യനായിരുന്നു]]* (1953-1954).   അമർത്യ സെന്നിന്റെ അമ്മയുടെ  അച്ഛനാണ് അദ്ദേഹം. 

## പുസ്തകങ്ങൾ

* കബീർ (1910–11)
* ഭാരതീയ മധ്യയുഗേർ സാധനാർ ധാര (1930)
* ഭാരതേർ സംസ്കൃതി (1943)
* ബംഗ്ലർ സാധന (1945)
* യുഗ ഗുരു റാംമോഹൻ (1945)
* ജാതിഭേദ് (1946)
* ബംഗ്ലാർ ബാവുൾ (1947)
* ഹിന്ദു സംസ്‌കൃതി സ്വരൂപ് (1947)
* ഭാരതേർ ഹിന്ദു-മുസൽമാൻ യുക്ത സാധന (1949)
* പ്രാചിൻ ഭാരതേ നാരി (1950)
* ചിന്മയ് ബംഗ (1957)
* ഹിന്ദുമതം (1961)
* ഒ സാധന (2003)

## അവലംബങ്ങൾ

## പുറം കണ്ണികൾ

* Works by or about Kshitimohan Sen at Internet Archive
* 

വർഗ്ഗം:1960-ൽ മരിച്ചവർ
വർഗ്ഗം:1880-ൽ ജനിച്ചവർ
എച്ച്മിയാദ്സിൻ കത്തീഡ്രൽ

**എച്ച്മിയാദ്സിൻ കത്തീഡ്രൽ** (, *Ēǰmiatsni mayr tačar*) വാഘർഷപത് നഗരത്തിൽ (എച്ച്മിയാദ്സിൻ) സ്ഥിതി ചെയ്യുന്ന അർമേനിയൻ അപ്പസ്തോലിക് സഭയുടെ മാതൃ ദേവാലയമാണ്. മിക്ക പണ്ഡിതന്മാരും അഭിപ്രായപ്പെടുന്നതനുസരിച്ച് പുരാതന അർമേനിയയിൽ നിർമ്മിക്കപ്പെട്ട ആദ്യത്തെ ഭ്രദ്രാസനപ്പള്ളിയായിരുന്ന ഇത് ലോകത്തിലെ ഏറ്റവും പഴക്കം ചെന്ന ക്രൈസ്തവ ദേവാലയമായി കണക്കാക്കപ്പെടുന്നു. പുരാവൃത്തമനുസരിച്ച് നാലാം നൂറ്റാണ്ടിന്റെ പ്രാരംഭത്തിൽ, ഏകദേശം 301-നും 303-നും ഇടയിലായി ടിറിഡേറ്റ്സ് മൂന്നാമൻ രാജാവ് ക്രിസ്തുമതം രാജ്യത്തെ ഔദ്യോഗിക മതമായി സ്വീകരിച്ചതിനെത്തുടർന്ന് അർമേനിയയുടെ രക്ഷാധികാരി ഗ്രിഗറി ദി ഇല്യൂമിനേറ്ററാണ് യഥാർത്ഥ പള്ളി നിർമ്മിച്ചത്. പഗനിസത്തിൽനിന്ന് ക്രിസ്തുമതത്തിലേക്കുള്ള പരിവർത്തനത്തെ പ്രതീകപ്പെടുത്തുന്ന ഒരു പഗൻ ക്ഷേത്രത്തിന് മുകളിലാണ് ഇത് നിർമ്മിക്കപ്പെട്ടത്. പേർഷ്യൻ അധിനിവേശത്തിൽ ദേവാലയത്തിന് സാരമായ കേടുപാടുകൾ സംഭവിച്ചതിനെത്തുടർന്ന് വഹാൻ മാമികോണിയൻ 483/4 ൽ നിലവിലെ കെട്ടിടത്തിന്റെ പ്രധാനഭാഗം നിർമ്മിച്ചു.

## അവലംബം


## കുറിപ്പുകൾ